
Η ΕΛΛΗΝΙΚΗ ΓΛΩΣΣΑ” 


Η νέα ελληνική γλώσσα δεν είναι υπόθεση των τελευταίων τριάντα ή πενήντα ετών: αποτελεί προϊόν αδιάκο- 
πης εξέλιξης 40 και πλέον αιώνων. Ο ιστορικά ενιαίος χαρακτήρας τής ελληνικής γλώσσας (παρ᾽ όλες τις δο- 
μικές µεταβολές που υπέστη στο πέρασμα τόσων αιώνων) δεν επιτρέπει να κατανοήσουμε εις βάθος τη σύγ- 
χρονη µορφή τής Ελληνικής χωρίς ευρύτερη εποπτεία ολόκληρης τής ελληνικής γλώσσας. Γι’ αυτό κρίναμε 
σκόπιμο να προτάξουµε στο Λεξικό µια συνοπτική Εισαγωγή µε τίτλο «Η ελληνική γλώσσα». Η Εισαγωγή πε- 
ριλαμβάνει µια γενική επισκόπηση τής Ελληνικής και αναφέρεται, ειδικότερα, στην ιδιαιτερότητα τής ελλη- 
νικής γλώσσας, στην καταγωγή, στις ιστορικές περιόδους, στη δοµή και εξέλιξη, στο λεξιλόγιο τής Ελληνικής, 
στο γλωσσικό ζήτημα και στην αναγνώριση τής Νεοελληνικής (ή δημοτικής) ὡς επίσηµης γλώσσας τής Εκπαί- 
δευσης και τής Δημόσιας Διοίκησης το 1976. Πολλά από όσα γράφονται στο Λεξικό είτε στην ετυμολογία των 
λέξεων είτε στη σημασία είτε στις γραμματικές και συντακτικές πληροφορίες είτε στα Σχόλια για τη χρήση 
των λέξεων κ.λπ. φωτίζονται ακόµη περισσότερο, αν συνδεθούν µε τη γενικότερη θεώρηση τής ελληνικής 
γλώσσας που ακολουθεί. 


Η ΙΔΙΑΙΤΕΡΟΤΗΤΑ ΤΗΣ ΕΛΛΗΝΙΚΗΣ ΓΛΩΣΣΑΣ 


Ότι η ελληνική γλώσσα κατέχει ξεχωριστή θέση ανάµεσα 
στις 2.700 γλώσσες τού κόσμου αποτελεί απλή εμπειρική δια- 
πίστωση. Όσο είναι ορθό ότι, σύμφωνα µε τα διδάγματα τής 
γλωσσικής επιστήµης, όλες οι γλώσσες των λαών (οι «φυσι- 
κές» ή «εθνικές» λεγόμενες γλώσσες) ὡς συστήµατα επικοι- 
νωνίας είναι ισότιμες, άλλο τόσο είναι αληθές ότι ορισμένες 
γλώσσες που σήκωσαν το βάρος ανεπτυγμένων μορφών πολι- 
τισμού τού ανθρώπου γνώρισαν µια καλλιέργεια που τις ξε- 
χωρίζει από τις άλλες. Κατεξοχήν καλλιεργημένη γλώσσα εί- 
ναι η Ελληνική, αφού σμιλεύτηκε επί 30 και πλέον αιώνες 
στην έκφραση λεπτών εννοιών τής φιλοσοφίας και τής επι- 
στήµης, αδρών εννοιών τού πολιτικού λόγου και τῶν πολιτει- 
ακών θεσμών, σύνθετων εννοιών τού ευαγγελικού λόγου και 
τής πατερικής θεολογίας, καθώς και βαθιών στοχαστικών εν- 
νοιών τού αρχαίου δράματος, τῆς πεζογραφίας και τής ποίη- 
σης. Η παρατήρηση τού Οδυσσέα Ελύτη (στην ομιλία του κα- 
τά την τελετή που του απονεμήθηκε το βραβείο Νόμπελ. λο- 
γοτεχνίας τον Δεκέμβριο τού 1979) ότι «στο μάκρος είκοσι πέ- 
ντε αιώνων δεν υπήρξε ούτε ένας, επαναλαμβάνω ούτε ένας, 
που να µην γράφτηκε ποίηση στην ελληνική γλώσσα. Να τι εί- 
ναι το µεγάλο βάρος παράδοσης που το όργανο αυτό σηκώ- 
νει», εξηγεί, από την πλευρά τού δημιουργού, την προνομιακή 
θέση τής Ελληνικής ανάµεσα στις γλώσσες τού κόσμου. 

Δεν είναι, βέβαια, τυχαίο ότι η διεθνής επιστημονική γλώσ- 
σα σχημάτισε -και σχηματίζει και σήμερα- τους περισσότε- 
ρους όρους σε διάφορες περιοχές τής επιστήμης (ιατρική, φυ- 
σική, φιλολογία, φιλοσοφία, θεολογία, τεχνολογία κ.ά.) κατα- 
φεύγοντας σε ελληνικές ρίζες, λέξεις ή συστατικά. Μέσα δε 
από τα μεγάλα κείµενα τού ελληνικού στοχασμού, τα κείµενα 
τού Πλάτωνα ή τού Αριστοτέλη, τού Ομήρου, τού Ησιόδου ή 
τού Πινδάρου, τού Αισχύλου, τού Σοφοκλή ή τού Ευριπίδη, τού 
Θουκυδίδη, τού Ξενοφώντα, τού Δημοσθένη, τού Πολυβίου ή 
τού Πλουτάρχου, µέσα από τα κείµενα τού ελληνικά εκφρα- 
σµένου Ευαγγελίου, των Πατέρων τής Εκκλησίας, τής βυζα- 
ντινής υμνογραφίας κ.λπ., οι λέξεις-έννοιες τής Ελληνικής πέ- 
ρασαν στον καθημερινό, ιδίως τον πιο απαιτητικό, λόγο των 
Ευρωπαίων και δι’ αυτών στις περισσότερες άλλες γλώσσες!. 
Λέξεις όπως θεωρία και εμπειρία, μέθοδος, οργάνωση και σύ- 
στηµα, ανάλυση και σύνθεση, ιδέα, θέση και θέµα, κρίση και 
κριτήρια, πρόβλημα και πρόγραμμα, σφαίρα και ατμόσφαιρα, 
εποχή και περίοδος, ενθουσιασμός, μαγεία και μυστήριο, συμ- 
μετρία, μουσική, τόνος, ρυθμός, μελωδία και ορχήστρα, πολι- 


ρούς-Μπριτάνικα» (σ. 15 κ.εξ.). 


τική και δημοκρατία, διάλογος και μονόλογος, ενέργεια και 
πάθος, ποίηση, θέατρο και δράμα, ιστορία και τεχνολογία, 
σχολείο, μηχανή αλλά και αυτόματος και ατομικός και ηλε- 
κτρονικός, αυτό το ίδιο το όνομα Ευρώπη και χιλιάδες άλλες 
λέξεις έχουν καταστεί λέξεις τού διεθνούς λεξιλογίου, που οι 
απλοί ομιλητές τής Αγγλικής, τής Δανικής ή τής Ιαπωνικής οὐ- 
τε καν υποψιάζονται, κατά κανόνα, ότι είναι ελληνικά δάνεια 
στη γλώσσα τους. Από τις 166.724 αγγλικές, λ.χ., λέξεις, που 
περιλαμβάνονται στο αγγλικό λεξικό τού ἸΜερείετ, υπολογίζε- 
ται ότι 35.136 λέξεις είναι ελληνικές ή ελληνογενείς”. 

Την οικουµενικότητα τής ελληνικής γλώσσας µπορεί κα- 
νείς να τη συλλάβει διττά: α) αξιολογικά΄ τα ανεπανάληπτα 
σε σύλληψη, πρωτοτυπία, βάθος και πλούτο ιδεών κείµενα 
τῶν μεγάλων Ελλήνων στοχαστών είναι φυσικό να επέδρασαν 
και καθαρώς γλωσσικά, µια που οι ιδέες έχουν ὡς όχηµα τις 
λέξεις. Όπως παρατηρεί ο μεγάλος γλωσσολόγος Κ.Η. Κοδίπς”: 
«Η πνευματική ζωή τής Ευρώπης στο σύνολό της -η φιλοσο- 
φική, η ηθική, η πολιτική και η αισθητική της σκέψη- έλκει 
την καταγωγή από το έργο των Ελλήνων στοχαστών. Και σή- 
μερα ακόµη, όλο ξαναγυρνάµε πίσω σε ό,τι έχει αφήσει η 
πνευματική δραστηριότητα τῶν Ελλήνων, αναζητώντας ερε- 
θίσµατα και κουράγιο. Με τους Έλληνες, όσο µε κανέναν όλ- 
λον αρχαίο ή σύγχρονο πολιτισμό, ο σύγχρονος άνθρωπος αι- 
σθάνεται μιαν αναντίρρητη πνευματική συγγένεια»: β) ιστο- 
ρικά᾿ η Ελληνική, στη µετακλασική περίοδο µε τον Αλέξαν- 
δρο, υπήρξε η πρώτη παγκόσμια γλώσσα, γλώσσα των συ- 
ναλλαγών πολλών λαών (ἵπρια {ταπσα) και συγχρόνως γλώσ- 
σα πολιτισμική (ΚαωτςρταςΠα). Ο Γερμανός βυζαντινολόγος 
Κατ] Κτυπιραςπετ (γνωστός από τη διαμάχη του µε τον Χατζι- 
δάκι για το γλωσσικό ζήτημα) έχει γράψει: «Οὐ μόνον ὡς μέ- 
σον συνεννοήσεως σύμπαντος τοῦ ἑλληνικοῦ καὶ ἑλληνίζο- 
ντος κόσμου εἰς τὰ ἀπώτατα αὐτοῦ μέρη καὶ εἰς διαφορώτα- 
τα φῦλα καὶ κοινότητας ἐχρησίμευεν ἢ ζῶσα ἑλληνικὴ κοινὴ 
γλῶσσα τῶν ἀλεξανδρεωτικῶν καὶ ῥωμαϊκῶν χρόνων, ἀλλὰ 
ἦτο καὶ ἢ γλῶσσα τοῦ Εὐαγγελίου, ἣ γλῶσσα τῆς διεθνοῦς 
συγκοινωνίας τῶν βαρβάρων μετὰ τῶν Ἑλλήνων καὶ τῶν 
Ρωμαίων, καὶ δῇ καὶ τῶν βαρβάρων πρὸς ἀλλήλους, τελευ- 
ταῖον καὶ ἐπίσημος γλῶσσα τοῦ κράτους, ἐν ὀλίγαις λέξεσιν 
ἐξετέλει ἔργον παγκοσμίου γλώσσης»΄ή. 

Υπάρχει, όµως, και µια τρίτη διάσταση τού οικουμενικού 
χαρακτήρα τής ελληνικής γλώσσας, που δεν έχει αρκούντως 
προσεχθεί: το γεγονός ότι οι Έλληνες υπήρξαν οι ίδιοι οι πρώ- 


Από εκτενέστερο άρθρο τού Γ. Μπαμπινιώτη για την ελληνική γλώσσα, δημοσιευμένο στον τόμ. «Ελλάς» τής Εγκυκλοπαίδειας «Πάπυρος-Λλα- 

---------------------------------------------------------------------ΓΓΓΓΓΓΓΓΓΓΓΓΓΓΓΓΓΓΓΓ---- 


τοι μελετητές τής ελληνικής και, γενικότερα, τής ανθρώπινης 
γλώσσας σε συνδυασμό µε το ότι η ανάλυση τής ελληνικής 
γλώσσας από τους αρχαίους γραμματικούς και φιλοσόφους 
απετέλεσε (µέσω τής Λατινικής) τη βάση τής ανάλυσης όλων 
των μετέπειτα γλωσσών. Και είναι μεν αλήθεια ότι οι αρχαί- 
οι Ινδοί γραμματικοί προηγήθηκαν χρονικά στη σύνταξη τής 
πρώτης γραμματικής. Ο Ρᾶηίπί, ο συντάκτης τής Αςίᾶ ἀπγῆγτ 
(«Οκτώ βιβλία»), τής πρώτης γραμματικής τής αρχαίας ινδι- 
κής γλώσσας, έζησε ανάµεσα στο 600 και στο 300 π.Χ. Ωστό- 
σο, η γραμματική τού Ραπίπἰ δεν έγινε ευρύτερα γνωστή στη 
Δύση πριν από τον 190 αιώνα και δεν επηρέασε τη γενικότε- 
ρη εξέλιξη τῆς σπουδής τής γλώσσας. Αυτό συνέβη μόνο µε 
την ελληνική γραμματική θεωρία και πράξη και τη δημιουρ- 
γική προέκτασή της, τη Λατινική. Ἐν ολίγοις, η ελληνική 
γλώσσα ως κύρια µορφή «μεταγλώσσας» (λόγου περί γλώσ- 
σας), µέσα από τη σχολική-παραδοσιακή γραμματική και µέ- 
σα από την Παιδεία (ιδίως από τους χρόνους τής Αναγέννη- 
σης) απέκτησε τη φήμη τής κατεξοχήν καλλιεργημένης γλώσ- 
σας, γλώσσας µε υψηλό επικοινωνιακό γόητρο και κύρος. Η 
παρατήρηση τού Κ. Η. Κοθίπς» είναι και γι’ αυτό το θέµα πο- 
λύ ενδεικτική: «Ο ελληνικός θρίαμβος στον πνευματικό πολι- 
τισµό είναι ότι έδωσε τόσα πολλά σε τόσους πολλούς τομείς 
[...]. Τα επιτεύγματά τους στον τοµέα τής γλωσσολογίας όπου 
ήταν εξαιρετικά δυνατοί, δηλαδή στη θεωρία τής γραμματι- 
κής και στη γραμματική περιγραφή τής γλώσσας, είναι τόσο 
ισχυρά, ώστε και να αξίζει να μελετηθούν και να αντέχουν 
στην κριτική. Επίσης είναι τέτοια που να εμπνέουν την ευ- 
γνωμοσύνη και τον θαυμασμό µας». 

Τέλος, η οικουµενικότητα τής Ελληνικής δεν είναι άσχετη 
προς το κύρος που απέκτησε διεθνώς η Ελληνική ὡς η γλώσ- 
σα τής Καινής Διαθήκης, η γλώσσα τῶν μεγάλων Πατέρων τής 
Χριστιανικής Εκκλησίας και, καθόλου λιγότερο, ὡς η κατεξο- 
χήν γλώσσα τής υμνογραφίας και τής εκκλησιαστικής λα- 
τρείας (Θείας Λειτουργίας τού Ιωάννου τού Χρυσοστόμου καὶ 
τού Μεγάλου Βασιλείου). Η Ελληνική συνδέεται επίσης µε 
την ελληνική μετάφραση τής Παλαιάς Διαθήκης από τους 
Εβδομήκοντα για τις ανάγκες των Ιουδαϊκών Κοινοτήτων τής 
Ανατολής που ήταν ελληνόφωνες εκείνη την εποχή. Η επιμονή 
τού Ἐράσμου, τού μεγάλου Ολλανδού φιλολόγου τής Αναγέν- 
νησης και πρώτου εκδότη τού ελληνικού κειμένου τής Καινής 
Διαθήκης (το οποίο ὡς «Τεχίας Εοεερίις» εξακολουθούσε να 
χρησιµοποιείται σε ευρύτερη χρήση µέχρι την έκδοση τής 
Καινής Διακήκης από τον Εὐοτ]ματά Νερί]ε το 1898), ότι δεν νο- 
είται θεολόγος που να µη γνωρίζει την ελληνική γλώσσα, για- 
τί θα είναι ανίκανος να πλησιάσει τη γλώσσα τής Καινής Δια- 
θήκης στο πρωτότυπο, είναι ενδεικτική τής αίγλης τής ελληνι- 
κής γλώσσας στους κόλπους τού Χριστιανισμού. Άλλωστε, η 
κυριαρχία τού Χριστιανικού Βυζαντίου στον Μεσαίωνα, μαζί 
µε την ακτινοβολία, τον πολιτισμό και τη θρησκεία τού Βυζα- 
ντίου, περνούσε και στην ελληνική γλώσσα, τής οποίας το κύ- 
ρος ήταν τέτοιο, ώστε έγινε αµέσως αποδεκτή καὶ άρχισε να 
διδάσκεται στη Δύση από τους Λογίους τού Βυζαντίου που 
κατέφυγαν εκεί λίγο πριν και μετά την πτώση τής Βασιλεύου- 
σας, γεγονός που υπήρξε και η απαρχή τής Αναγέννησης στη 
Δύση. 

Ωστόσο, δεν είναι μόνον η μοναδική από μεγάλα πνεύματα 
καλλιέργειά της στον γραπτό και τον προφορικό λόγο καὶ η 
οικουµενικότητά της που κατέστησαν την Ελληνική µια ξε- 
χωριστή γλώσσα. Είναι και το γεγονός ότι στη γλώσσα αυτή 
έχουµε προφορική παράδοση τουλάχιστον 4.000 χρόνων και 
γραπτή παράδοση 3.500 ετών (µε μοναδικό -με τα µέχρι τούδε 
επιγραφικά ευρήµατα-- χάσμα την περίοδο από το 1200 μέχρι 
τον 8ο π.Χ. αιώνα). Όπως έχει παρατηρηθεί, η Ελληνική είναι 
μοναδικό για γλωσσολόγους παράδειγµα μελέτης τής εξέλιξης 
µιας φυσικής γλώσσας σε τόσο μάκρος χρόνου. Αντίθετα προς 
άλλες γνωστές αρχαίες γλώσσες, όπως την αρχαία Αιγυπτια- 
κή ή την Ακκαδική (που αντικατέστησε τη Σουµεριακή στην 
αρχαία Μεσοποταμία), οι οποίες χάθηκαν ὡς γλώσσες νωρίς, 


5. ΚΕ. Η. Κοδίης, έ.α., σ. 46-47. 


η Ελληνική διατηρείται πάνω από 40 αιώνες τώρα ὡς ζωντα- 
νή στην εξέλιξή της γλώσσα. Ο προσεκτικός, μάλιστα, κριτής 
των πραγμάτων θα πρέπει να αποφύγει να συγκρίνει την 
Ἑλληνική, λ.χ., µε τη Λατινική-Ιταλική, που βρίσκονται σε 
εντελώς διαφορετική σχέση, ή ακόµη και µε την Κινεζική ή τη 
Σανσκριτική. Η Κινεζική επιβίωσε μεν από το 1500 π.Χ. μέχρι 
τις αρχές τού αιώνα µας (οπότε αντικαταστάθηκε από τις νε- 
ότερες γλώσσες-διαλέκτους) υπό την ονομασία ννέ-γάπ, αλλά 
μόνον ὡς φιλολογική γλώσσα. Η δε Σανσκριτική (αρχαία Ινδι- 
κή) σώθηκε επίσης μόνο σε περιορισμένες και εξειδικευμένες 
χρήσεις αρχαϊζουσας (θρησκευτικής ιδίως) γλώσσας. 

Σε σχέση και µε αυτές ακόµη τις εξαιρετικές περιπτώσεις 
γλωσσών, η Ελληνική αποτελεί μοναδικό παράδειγµα γλώσ- 
σας µε αδιάσπαστη ιστορική συνέχεια και µε τέτοια δομική 
και λεξιλογική συνοχή, που να επιτρέπει να μιλάμε για µια 
ενιαία ελληνική γλώσσα απὀ την αρχαιότητα έως σήµερα. 
Με αυτό εννοούμε ότι ο ίδιος λαός, οι Έλληνες, στον ίδιο γε- 
ὠγραφικό χώρο, την Ελλάδα, χωρίς διακοπή 40 αιώνες τώρα 
μιλάει και γράφει -με την ίδια γραφή (από τον 8ο π.Χ. αιώνα) 
και την ίδια ορθογραφία (από το 400 π.Χ.)- την ίδια γλώσσα, 
την Ελληνική. Αυτό δεν σηµαίνει, φυσικά, ότι η γλώσσα τού 
Ξενοφώντα ή τού Πλάτωνα ή τού Πλουτάρχου είναι φωνολο- 
γικά, γραμματικά και λεξιλογικά ίδια και απαράλλακτη η 
γλώσσα ποὺ μιλάμε και γράφουμε στα τέλη τού 20ού αιώνα! 
Μεταβολές στην προφορά, στη γραμματικοσυντακτική δοµή 
και στο λεξιλόγιο τής Ελληνικής πραγματοποιήθηκαν πολλές. 
Ωστόσο, ούτε η δομική φυσιογνωμία τής Ελληνικής ούτε το 
λεξιλόγιό της αλλοιώθηκαν τόσο πολύ, ώστε να µη γίνεται 
αντιληπτό ότι πρόκειται για την ίδια γλώσσα. Ο δοµικός σκε- 
λετός τής Ελληνικής, τα κύρια χαρακτηριστικά τής δομής τής 
αρχαίας ελληνικής γλώσσας (η διάκριση, λ.χ., πτώσεως, αριθ- 
μού και γένους στα οὐσιαστικά και τα επίθετα ή η διάκριση 
χρόνου, ποιού ενεργείας, τροπικότητας, προσώπου, αριθμού, 
φωνής και διαθέσεως στο ρήμα) εξακολουθούν να προσδιορί- 
ζουν τη φυσιογνωμία και τῆς σύγχρονης ελληνικής γλώσσας, 
γιατί οι αλλαγές που έγιναν αφορούν, κυρίως, στη δήλωση 
των δομικών κατηγοριών (σε καταλήξεις, σε φθόγγους κ.λπ.) 
και όχι στις ίδιες τις δομικές κατηγορίες. Ως προς το λεξιλό- 
γιο τής Ελληνικής, τα «επιστροφικά κινήματα» τού Αττικι- 
σμού (αρχαίου και βυζαντινού), τού καθαρισμού (κοραϊκού 
και μετακοραϊκού), τῆς αρχαΐζουσας και τής μετέπειτα κα- 
θαρεύουσας εδημιούργησαν -τεχνητά στην αρχή και µε έξω- 
θεν (των λογίων) παρέμβαση- µια στενή σχέση τής νεότερης 
προς την αρχαία ελληνική γλώσσα, που µε τη διαδικασία τής 
αναβίωσης αρχαίων και παλιότερων λέξεων έρχεται να συ- 
μπληρώσει τη φυσική -και εκτεταμένη στην Ελληνική-- δια- 
δικασία τής επιβίωσης παραδοσιακών λέξεων. Στην Ἑλληνι- 
κή, λέξεις όπως ουρανός, θάλασσα, γη, γλώσσα, παιδεία, 
ελευθερία, αδελφός, φίλος, αγαπώ, βλέπω, ἐπιθυμώ, καλός, 
κακός, νέος, επειδή, όταν, εάν, εγώ, συ, αυτός, τότε, αύριο, ναι, 
ούτε, και, ότι, πως κ.λπ., χιλιάδες λέξεων, δεν είναι ούτε αρ- 
χαίες ούτε βυζαντινές ούτε νέες. Τις χρησιμοποιούν οι Έλλη- 
νες (µε την ίδια ή και µε διαφορετική σημασία, µε τον ίδιο ή 
και παραλλαγμένο τύπο) πολλούς αιώνες τώρα, σε µια χρήση 
που πολύ εύστοχα χαρακτηρίζεται ὡς διαχρονική. Τέτοιες λέ- 
ἕξεις είναι απλώς και µόνο ελληνικές λέξεις: αρχαία, παλιά, 
νεότερα και τωρινά στοιχεία µιας ενιαίας γλώσσας, τής ελ- 
ληνικής γλώσσας. Ο Σεφέρης έχει επισημάνει το φαινόμενο 
από παλιά µε τη διαίσθηση τού δημιουργού: «Η ελληνική 
γλώσσα, ο άνθρωπος, η θάλασσα [...]. Για κοιτάξτε πόσο θαυ- 
μάσιο πράγμα είναι να λογαριάζει κανείς πως, από την επο- 
χή που μίλησε ο Όμηρος ώς τα σήµερα, μιλούμε, ανασαίνου- 
µε και τραγουδούμε µε την ίδια γλώσσα. Κι αυτό δεν σταµά- 
τησε ποτέ, είτε σκεφτούμε την Κλυταιμνήστρα που μιλά στον 
Αγαμέμνονα, είτε την Καινή Διαθήκη, είτε τους ύμνους τού 
Ρωμανού και τον Διγενή Ακρίτα, είτε το Κρητικό Θέατρο και 
τον Ερωτόκριτο, είτε το δημοτικό τραγούδι!». 

Στα λήμματα τού Λεξικού, ιδίως στην Ετυμολογία των λέξεων 
αλλά και στα Σχόλια, γίνεται συχνή αναφορά στις αρχικές 
ρίζες τής ινδοευρωπαϊκής πρωτογλώσσας, όπου φτάνουν ετυ- 
μολογικά οι αρχές πολλών λέξεων τής Ελληνικής, καθώς και 
σε τύπους από διάφορες συγγενείς µε την Ελληνική ινδοευ- 
ρωπαϊκές γλώσσες (Σανσκριτική, Λατινική, γερμανικές γλώσ- 
σες, σλαβικές γλώσσες, Χεττιτική κ.ά.). Για να κατανοηθεί η 
σκοπιμότητα τέτοιων συσχετισµών, είναι ανάγκη να δοθούν 
μερικές γενικές πληροφορίες για τη γλωσσική συγγένεια τής 
Ελληνικής µε άλλες ευρωπαϊκές και µη γλώσσες, σύμφωνα 
µε τα διδάγματα τής επιστήµης τής (Ιστορικοσυγκριτικής) 
Γλωσσολογίας”. 

Κάθε λαός συλλαμβάνει τον κόσμο τής πραγματικότητας 
µε έννοιες και τον εκφράζει µε σημασίες: μετατρέπει τη νόη- 
ση σε γλωσσική σήμανση, σε γλώσσα, για να μιλήσει μέσω 
αυτής για τον κόσμο. Επειδή δε κάθε λαός συγκροτηµένος σε 
εθνική κοινότητα, δηλαδή κάθε έθνος, έχει τον δικό του τρό- 
πο να προσεγγίζει, να συλλαμβάνει και να εκφράζει τον κό- 
σµο, συμβαίνει ώστε και κάθε γλώσσα να έχει το δικό της σύ- 
στηµα σηµασιών και τρόπων να τις δηλώνει: τα δικά της ση- 
μαινόμενα και σημαίνοντα. Άρα αυτό που αναμένεται και 
ποὺ πράγματι συμβαίνει είναι για κάθε σημασία κάθε γλώσ- 
σα να έχει το δικό της σημαίνον, τη δική της λέξη. Έτσι, λ.χ., 
για τον αριθµό «τρεις / τρία» η Ελληνική χρησιμοποιεί τη λέ- 
ξη τρεις / τρία, η Κινεζική τη λέξη 58η, η Φινλανδική το Κο]πιε, 
η ινδιάνικη γλώσσα Μαγα τη λέξη οὔ κ.ο.κ. Ομοίως για το «πα- 
τέρας» η Ελληνική χρησιμοποίησε τη λέξη πατήρ/πατέρας, η 
Κινεζική τη λέξη ΓὴοΙπ, η Φινλανδική το ἰοᾶ, η γλώσσα των 
Μαγα τη λέξη Ια[α({Ζ11). Το «φέρνω» στα Ελληνικά είναι φέρω, 
στα Κινεζικά πά]α!, στα Φινλανδικά {ποάα, στη Μαγα είναι ΖΗἨ 
κ.ο.κ. Αυτή είναι η κανονική κατάσταση στις φυσικές γλώσ- 
σες. 

Όταν, αντί γι’ αυτή τη διαφοροποίηση, παρατηρούμε σε µε- 
ρικές γλώσσες µια εμφανή και στενή δομική και λεξιλογική 
συνάφεια, τότε για τις γλώσσες αυτές θα πρέπει να αναζητή- 
σουμε µια ερμηνεία τού φαινομένου. Όταν, λ.χ., το ελληνικό 
ἐστί στην αρχαία Ινδική είναι άσε, στη Λατινική εδί(από όπου 
το γαλλικό ε5θ, στη Γερμανική ἰδί (από όπου το αγγλικό 19) 
κ.λπ. όταν το τρεῖς / τρία είναι {τος στη Λατινική, {Γάγᾶ5 στην 
αρχαία Ινδική, (ῆτεε στην Αγγλική, ἄτοί στη Γερμανική, (τῇ 
στη Λιθουανική, ἴτε στην Αλβανική, (ΓΙ στην Κελτική, ἰγῄε στη 
Σλαβική, (πἱ στη Χεττιτική, {τε στην Τοχαρική κ.λπ. όταν το 
πατήρ τής Ελληνικής είναι μαῖετ στη Λατινική, ρα στην αρ- 
χαία Ινδική, γαίετ στη Γερμανική, {Πε στην Αγγλική κ.ο.κ. 
όταν το ελληνικό δίδωμι είναι στην αρχαία Ινδική ἀαάαπιί (δη- 
λαδή επίσης ρήμα σε -μι, µε ενεστωτικό διπλασιασµό και µε 
την ἴδια ρίζα): όταν το γένος σχηματίζει τη γενική «γένεσ-ος 
(από όπου µε σίγηση τού ενδοφωνηεντικού σ και συναίρεση 
η γενική γένους) και η αρχαία Ινδική τη σχηματίζει /8Π85-45 
(µε ἆ αντί των ε/ ο τής Ελληνικής) και η Λατινική 6ΕΠεΓ:ἱ5 
(από Ἔρεπε-ςῖς « Ἔρεπες-ο», όπου το τ αντί 5 τής Λατινικής εί- 
ναι προϊόν ρωτακισμού και τα -ος τής Ελληνικής και -ᾱ5 της 
Λατινικής οφείλονται προφανώς σε μεταπτωτική ποικιλία τού 
φωνήεντος) όταν το ουδέτερο λήγει σε -ν (δῶρον), δηλαδή σε 
έρρινο, όπως το λατινικό ἄοπιπι και το αρχαίο ινδικό ἆαπαπι 
και η αιτιατική ενικού των ονομάτων επίσης σε έρρινο -ν (λύ- 
Κον), όπως το λατινικό Ιαριπ] ή το αρχαίο ινδικό νγΚαπι’ όταν 
όλα αυτά παρατηρούνται σε χιλιάδες λέξεων και σε όλη την 
έκταση τής γραμματικοσυντακτικής δομής τής γλώσσας, τό- 
τε είναι λογικό να συμπεράνουμε ότι όσες γλώσσες εμφανί- 
ζουν αυτή την ομοιότητα μεταξύ τους είναι συγγενείς γλώσ- 
σες, συνδέονται μεταξύ τοὺς µε µια µορφή γενετικής σχέσης 
ποὺ τις διακρίνει από τις άλλες γλώσσες, οι οποίες επίσης εμ- 
φανίζουν µεγαλύτερη ή μικρότερη συγγένεια καθ’ ομάδες, 
απαρτίζοντας ό,τι ονομάζουμε «οικογένειες γλωσσών». Η γε- 
νετική αυτή σχέση είτε οφείλεται σε δανεισμό είτε σε κοινή 
καταγωγή. Επειδή όµως θα ήταν παράλογο και ανεξήγητο, 
προκειµένου για την ομάδα στην οποία ανήκουν, λ.χ., η Ελλη- 


νική μαζί µε την αρχαία Ινδική και την αρχαία Περσική, µα- 
ζί µε τη Λατινική (και την Ιταλική γενικότερα) και τις γερµα- 
νικές και σλαβικές γλώσσες, µαζί µε την Αλβανική και την 
Αρμενιακή καθώς και µαζί µε τη Χεττιτική και την Τοχαρική, 
να μιλήσεις για δανεισμό (!) τόσων γραμματικών και συντα- 
κτικών δομών και τόσων χιλιάδων λέξεων (ποιος δάνεισε ποι- 
ον;), η γλωσσική επιστήμη δέχεται ότι οι γλώσσες αυτές 
έχουν κοινή καταγωγή: απαρτίζουν την ίδια γλωσσική (όχι 
και φυλετική) οµοεθνία, την ίδια γλωσσική οικογένεια. 

Σύμφωνα µε την ινδοευρωπαϊκή θεωρία τής ιστορικοσυ- 
γκριτικής γλωσσολογίας, ιδίως στην εξέλιξή της, η συγγένεια 
νοείται όχι ὡς κοινή φυλετική καταγωγή, αλλά ως γλωσσική 
καθαρώς συγγένεια λαών που κάποτε έζησαν μαζί και ανέ- 
πτυξαν κοινή γλώσσα επικοινωνίας. Η έννοια ινδοευρωπαῖ- 
κός είναι καθαρώς γλωσσική έννοια. Η άλλη δυνατή ερµμη- 
νεία, η τής παράλληλης ανάπτυξης κοινών χαρακτηριστικών 
που θα επεκτάθηκαν ευρύτερα σε παρακείµενους λαούς κα- 
τά κύματα («θεωρία των κυμάτων»), υστερεί στη βάση της, 
που δεν µπορεί να εξηγήσει τη βαθύτερη συγγένεια των ινδο- 
ευρωπαϊκών γλωσσών σε δομικό και λεξιλογικό επίπεδο. Οι 
δύο θεωρίες, κυρίως η θεωρία τής κοινής παρακαταθήκης 
και, συμπληρωματικά, η θεωρία τῶν παράλληλων αναπτύξε- 
Ων, από κοινού µε την παραδοχή καθολικών δομών στη γλώσ- 
σα και κάποιας εκτάσεως δανεισμού, εξηγούν τα κοινά χα- 
ρακτηριστικά ορισμένων ομάδων γλωσσών μεταξύ τους, δια- 
κρινόμενων από τα χαρακτηριστικά άλλων γλωσσικών οµά- 
δῶν (οικογενειών). 

Αυτό σηµαίνει ότι οι γλώσσες που συνιστούν την ινδοευ- 
ρωπαϊκή οικογένεια γλωσσών (ονομάστηκε έτσι από τα δύο 
ακραία όρια, όπου μιλιούνται οι γλώσσες που την απαρτί- 
ζουν, την Ινδία και την Ευρώπη) ανήκουν ιστορικά σελαούς, 
που κάποτε, στην απώτερη αρχαιότητα (μερικές χιλιετίες 
πριν από τη 2η χιλιετία, οπότε εμφανίζονται οι πρώτες γρα- 
πτές μαρτυρίες από επιµέρους γλώσσες), έζησαν από κοινού 
και ανέπτυξαν στενές σχέσεις και κοινή σχεδόν γλώσσα, 
στην οποία, φυσικά, μόνον υποθετικά μπορούμε να αναχθού- 
με, αφού δεν υπάρχουν γραπτές μαρτυρίες («κείµενα») από 
εκείνη την απώτατη περίοδο. 

Άρα η ελληνική γλώσσα ανήκει στην ομάδα γλωσσών που 
αποτελούν την οικογένεια των ινδοευρωπαϊκών γλωσσών, 
γλωσσών οι οποίες εμφανίζουν -όπως είπαµε-- στενή δομική 
(γραμματικοσυντακτική) και λεξιλογική συγγένεια, διαφέρο- 
ντας από όλες τις άλλες γλώσσες και οµάδες γλωσσών. Έτσι, 
λ.χ., η Ελληνική και οι άλλες ινδοευρωπαϊκές γλώσσες δια- 
φέρουν ριζικά από γλώσσες συγκολλητικού δομικού τύπου, 
όπως η Τουρκική, η Φινλανδική, οι ινδιάνικες γλώσσες ή η Τα- 
πωνική κ.ά. Διαφέρει επίσης από τις σημιτοχαμιτικές γλώσ- 
σες (αραβικές, Εβραϊκή, αφρικανικές γλώσσες), που χαρακτη- 
ρίζονται από την εναλλαγή στοιχείων τής ρίζας, όπως διαφέ- 
ρει και από τις µονοσυλλαβικές γλώσσες (Κινεζική, Θιβετική, 
Ταϊλανδική κ.ά.) και από τις λοιπές γλωσσικές οικογένειες. 

Η διαφοροποίηση τής Ελληνικής από τις άλλες συγγενείς 
ινδοευρωπαϊκές γλώσσες και η ανάπτυξη των ιδιαίτερων 
γλωσσικών χαρακτηριστικών που την ξεχωρίζουν από αυτές 
(την αρχαία Ινδική, τις γερμανικές, τις σλαβικές κ.λπ.) θα έγι- 
νε, φυσικά, µετά την απομάκρυνση των Ελλήνων από τους 
λοιπούς Ινδοευρωπαίους, πιθανότατα κατά την 3η χιλιετία, 
αφού τουλάχιστον το 2000 π.Χ. οι Έλληνες εμφανίζονται, κα- 
τά κύματα, στον γεωγραφικό χώρο όπου εγκαταστάθηκαν και 
που από αυτούς ονομάστηκε Ελλάδα. Στη διαµόρφωση τής ελ- 
ληνικής γλώσσας δεν φαίνεται να έπαιξε σηµαντικό ρόλο η 
γλώσσα ή οι γλώσσες των Προελλήνων, που βρήκαν οι Έλλη- 
νες να κατοικούν στον ελλαδικό χώρο (ιστορικά γνωστών ως 
Πελασγών). Η γλώσσα των Προελλήνων απετέλεσε μικρής ση- 
μασίας γλωσσικό υπόστρωµα (5υὈίτα!απι) τής Ελληνικής, που 
εντοπίζεται µεθοδολογικά από γλωσσικά στοιχεία, τα οποία 
ούτε στην Ελληνική ούτε σε καμιά άλλη ινδοευρωπαϊκή 
γλώσσα μπορούν να ανευρεθούν. 

Ας... ου. υ-ἴ-υ-υᾶὸὰὍἵ-υᾶῶῆὔ------------------------ 


Για την ινδοευρωπαϊκή οικογένεια γλωσσών ισχύει η πα- 
ρατήρηση τού ΙΙ. Μα]]οτγ΄; «Ενώ οι λεπτομέρειες είναι ακόµα 
θέµα πολεμικής, η ινδοευρωπαϊκή υπόθεση σίγουρα δεν είναι. 
Είναι η µόνη η οποία µπορεί πειστικά να εξηγήσει γιατί ο µι- 
σός κατά προσέγγιση πληθυσμός τής γης μιλά γλώσσες οι 


οποίες σαφώς σχετίζονται μεταξύ τους. Αὐτό απαιτεί να Όπο- 
θέσουμε ότι κάποτε σε κάποιο μέρος τής Ευρασίας υπήρχε 
ένας πληθυσμός ο οποίος μιλούσε µια γλώσσα που ήταν ο 
άµεσος πρόγονος όλων εκείνων των γλωσσών τις οποίες ανα- 
γνωρίζουμε σήµερα ως ινδοευρωπαϊκές». 


ΠΕΡΙΟΔΟΙ ΙΣΤΟΡΙΑΣ ΤΗΣ ΕΛΛΗΝΙΚΗΣ ΓΛΩΣΣΑΣ 


Ο προσδιορισμός περιόδων σε µια γλώσσα µε αδιάκοπη προ- 
φορική και γραπτή παράδοση σηµαίνει τη χάραξη διαχωρι- 
στικών γραμμών µε όρια που συχνά δεν είναι τόσο γλωσσικά 
όσο ιστορικά και, το κυριότερο, που ποτέ δεν είναι αυστηρά 
και απόλυτα. Το πέρασμα, λ.χ., από την αρχαία ελληνική 
γλώσσα στην Αλεξανδρινή Κοινή (300 π.Χ.-300 μ.Χ. ή 6ος αι.) 
µπορεί συμβατικά να τοποθετηθεί στους χρόνους τού Μ. Αλε- 
ξάνδρου (στρογγυλοποιούµενο αριθμητικά στο 300 π.Χ.), αφού 
τότε είναι που η Αττική διάλεκτος, καθιερωμένη από τον 50 
αιώνα ὡς επίσημη γλώσσα τού μακεδονικού κράτους, περι- 
βάλλεται µε το κύρος, τη δύναμη και το γόητρο τής αυτοκρα- 
τορίας τού Μ. Αλεξάνδρου, διαδίδεται ὡς ΙΊησυα {ταποα µέχρι 
τις Ινδίες και αναδεικνύεται, τρόπον τινά. σε διεθνή γλώσσα. 
Ωστόσο, τα γλωσσικά δεδοµένα, οι µεταβολές στη δοµή τής 
γλώσσας, που επιτρέπουν να μιλάμε για. µια νέα περίοδο τής 
ελληνικής γλώσσας, την Αλεξανδρινή Κοινή, και πολύ πιο 
πριν από το 300 π.Χ. αρχίζουν (ο μονοφθογγισµός ορισμένων 
διφθόγγων φθάνει µέχρι τον 5ο π.Χ. αιώνα!) και συνεχίζονται 
επί πολλούς αιώνες πριν και µετά τα χρόνια τού Χριστού 
στην περίοδο τής ρωμαϊκής κυριαρχίας, φθάνοντας πιθανό- 
τατα στον 5ο μ.Χ. αιώνα (τότε χρονολογείται µε ασφάλεια η 
επικράτηση τού δυναμικού έναντι τού μουσικού τονισμού, 
διαπιστούµενη στα τονικά δακτυλικά εξάµετρα τού Νόννου). 
Ο ίδιος ο προσδιορισμός τού τέλους τής Αλεξανδρινής Κοινής 
κυμαίνεται από τους μελετητές ανάµεσα στο 300 μ.Χ. (ακρι- 
βέστερα στο 330 μ.Χ., όταν η έδρα τού Ρωμαϊκού Κράτους µε- 
ταφέρεται στην Κωνσταντινούπολη) και στους χρόνους τού 
Ιουστινιανού (527-565 μ.Χ.), δηλαδή στον 6ο αιώνα, οπότε η 
Ελληνική καθιερώνεται ὡς επίσηµη γλώσσα τού Βυζαντινού 
Κράτους και αρχίζουν να εμφανίζονται γλωσσικές µεταβολές 
που αναγνωρίζονται ὡς γλωσσικά τεκμήρια τής επόμενης πε- 
ριόδου (τής Μεσαιωνικής). Εν τούτοις, από καθαρώς γλωσσι- 
κής και γλωσσοϊστορικής πλευράς, ο Ίος π.Χ. αιώνας µε το 
κίνημα τῶν Αττικιστών, το οποίο οδηγεί έκτοτε στη διάσχιση 
τής ενιαίας μέχρι τότε γλωσσικής παράδοσης σε γραφομένη 
(ή λόγια ή αττικίζουσα γλώσσα) αφ’ ενός και σε προφορική 
(ή δημώδη ή κοινή) γλώσσα αφ’ ετέρου, θα ήταν πολύ πιο δι- 
καιολογηµένο ορόσημο τής, ούτως ή άλλως, μεταβατικής πε- 
ριόδου από την αρχαία Ελληνική στη νεότερη Ελληνική µέσω 
τής Μεσαιωνικής (Βυζαντινής) περιόδου. 

Εξίσου κρίσιμο είναι το θέµα τού προσδιορισμού τού χρό- 
νου (και τής αντίστοιχης περιόδου) που δηλώνει την έναρξη 


τής γλωσσικής ιστορίας µας. Τυπικά, η ιστορία µιας γλώσ- 
σας αρχίζει από τη χρονολογία που σώζονται γραπτές µαρ- 
τυρίες. Αυτό για την Ελληνική, προτού αναγνωσθεί η γραμμι- 
κή γραφή Β (1953), σήμαινε ότι άρχιζε από τα τέλη τού 8ου 
π.Χ. αιώνα. Με την ανάγνωση των κειμένων τής Κρητομυκη- 
ναϊκής γραφής Β η ιστορία τής ελληνικής γλώσσας μετατέ- 
θηκε έξι ολόκληρους αιώνες πριν. Οψέποτε αναγνωσθούν τα 
κείµενα τής γραμμικής γραφής Α (αμφισβητείται μεν αν πε- 
ριέχουν ελληνική γλώσσα, αλλά το πιο φυσικό και αναμενό- 
µενο θα ήταν ότι επιγραφές -για την ακρίβεια, πήλινες πινα- 
κίδες-- τού ελλαδικού χώρου και των ελληνικών χρόνων πε- 
ριέχουν και ελληνικά κείμενα), η ελληνική γλώσσα θα γίνει, 
πιθανότατα, τρεις αιώνες αρχαιότερη. Αυτό δείχνει, νομίζω, 
τη σχετική αξία τής παραδοχής ότι η ιστορία και η αρχαιό- 
τητα τής εμφάνισης µιας γλώσσας συνδέεται αναγκαστικά 
µε τις «αναγνωσμένες» γραπτές μαρτυρίες της, ζήτημα. που 
μπορεί -όπως στην περίπτωση τής Ἑλληνικής-- να αποδειχθεί 
και συγκυριακό. 

Αν δει κανείς τυπικά-ποσοτικά τη διάρκεια τῶν περιόδων 
τής ελληνικής γλώσσας (Αρχαία Ελληνική 1400-300 π.Χ., Αλε- 
ξανδρινή Κοινή 300 π.Χ.-6ος μ.Χ. αιώνας, Μεσαιωνική όος- 
ἴβος αιώνας, Νέα Ελληνική 19ος αι. κ. εξής), διαπιστώνει ότι 
συγκριτικά µεγαλύτερη διάρκεια εμφανίζει η Μεσαιωνική 
Ελληνική (12 αιώνες), ακολουθεί η Αλεξανδρινή Κοινή (9 αι- 
ώνες), έπονται δε η Αρχαία Ελληνική (7 αιώνες, λόγω τού χά- 
σµατος ανάμεσα στο 1200-720 π.Χ.) και η Νέα Ελληνική (2 τε- 
λευταίοι αιώνες). Ωστόσο, και αυτή η εικόνα δεν είναι από- 
λυτα ικανοποιητική και αληθής από γλωσσικής πλευράς. Η 
νέα ελληνική γλώσσα, στα βασικά χαρακτηριστικά τής δομής 
της (τα φωνολογικά και, λιγότερο, τα μορφοσυντακτικά), ανά- 
γεται στους χρόνους τής Αλεξανδρινής Κοινής, το αργότερο 
δε µέχρι και την πρώιμη ιδίως βυζαντινή περίοδο (6ο-12ο αι- 
ώνα) και τη βυζαντινή (129-150 αιώνα) έχει πλήρως διαµορ- 
φωθεί. Το να αναγάγεις, λοιπόν, τη νεοελληνική γλώσσα 
στους δύο τελευταίους αιώνες είναι ιστορικά (µε όριο τη δη- 
μιουργία τού νεοελληνικού κράτους) σωστό, όµως καθαρώς 
γλωσσικά και γλωσσολογικά πάσχει, αφού οι απαρχές τής 
Νεοελληνικής ανάγονται ουσιαστικά στους πρώτους µετα- 
χριστιανικούς αιώνες. 

Άρα, η αναφορά στις περιόδους τής ελληνικής γλώσσας εί- 
ναι αναγκαία μεν, αλλά συμβατική και συχνά συγκαλυπτική 
τής γλωσσικής πραγματικότητας. 


Η ΔΟΜΗ ΤΗΣ ΕΛΛΗΝΙΚΗΣ ΓΛΩΣΣΑΣ ΚΑΙ Η ΕΞΕΛΙΞΗ ΤΗΣ 


Μια γλώσσα που αριθµεί βίον 40 αιώνων, εννοώ την ελληνική 
γλώσσα, είναι φυσικό στο πέρασμα. τού χρόνου -τόσου µα- 
κρού χρόνου-- να έχει υποστεί μεταβολές. Μεταβολές στους 
φθόγγους τής γλώσσας, αυτούς που συνθέτουν τον τρόπο τής 
προφοράς της: ή, σημειολογικά, µεταβολές στα σημαίνοντα 
(στη φωνολογική δήλωση) των λέξεων. Μεταβολές, επίσης, 
στη γραμματική της δοµή (μορφολογία), δηλαδή στον τρόπο 
που µε ποικίλα γραμματικά μορφήματα (καταλήξεις, επιθή- 
ματα, προθήµατα, ενθήµατα, σχηματιστικά στοιχεία) δηλώνει 
τις γραμματικές σημασίες της. Ομοίως, είναι φυσικό να έχει 
υποστεί µεταβολές στη συντακτική της δομή, στον τρόπο που 
συν-τάσσει τις λέξεις της σε σύνολα (φράσεων, προτάσεων, 
περιόδων, παραγράφων, κειμένου), καθώς και, κατεξοχήν, µε- 


7. 11. Μα]]οτγ, Οι Ινδοευρωπαίοι, Αθήνα: εκδ. Δελφίνι 1995, σ. 28. 


ταβολές στο λεξιλόγιο, αφού νέες εκφραστικές, δηλωτικές 
(αντικειμένων, σχέσεων, θεσμών, καταστάσεων κ.λπ.) ανάγκες 
αναφύονται στην καθημερινή ζωή κάθε λαού με το πέρασμα 
τού χρόνου. Έτσι, η ελληνική γλώσσα έχει υποστεί αρκετές 
μεταβολές στη δομή της. Ωστόσο, όπως εξηγήσαµε ήδη, οι µε- 
ταβολές αυτές δεν ήταν τόσες καὶ τέτοιες που να αλλοιώ- 
σουν τη δομική φυσιογνωμία τής Ελληνικής σε τέτοιον βαθ- 
μό, ώστε ο νέος Έλληνας, λ.χ. να αδυνατεί να πλησιάσει και 
να κατανοήσει, περισσότερο ή λιγότερο. ένα πεζό κείμενο τού 
Ξενοφώντα ή τού Πλάτωνα ή τού Πλουτάρχου µε µικρή προ- 
σπάθεια και κατάλληλη καθοδήγηση. Και µπορεί μεν σήµερα 
να ακούγεται ίσως υπερβολικός ο ισχυρισμός τού Κοραή» 
«ὅτι ὅστις συλλογισθῇ ὅτι ὃ Πλάτων, ὃ ᾿Αριστοτέλης, ὃ Δη- 


8. Το παράθεµα από Αναστ. Μέγα, Ιστορία τού γλωσσικού ζητήματος. 1925-1927, σ. 213-214. 

μοσθένης καὶ ὅλος ὁ χορὸς τῶν δοξασάντων τὸ Ἑλληνικὸν 
γένος ἐνδόξων ἀνδρῶν, ἐάν ἤρχοντο πάλιν εἰς τὸν κόσμον 
μόνον ἑνὸς μηνὸς μελέτην ἐχρειάζετο διὰ νὰ καταλάβωσιν 
ὅ,τι λαλοῦμεν καὶ ὅ,τι γράφομεν τὴν σήμερον». Ωστόσο, δεν 
μπορεί κανείς να πει το ίδιο για την εκτίµηση τού καθηγητή 
Κοῦοτί Βτονπίπρ’, ο οποίος γράφει: «Από τότε [7ο π.Χ. αιώνα] 
η ελληνική γλώσσα αποκτά µια συνεχή παράδοση που φθάνει 
ώς την εποχή µας. Υπήρχαν βέβαια αλλαγές αλλά δεν δηµι- 
ουργήθηκε κάποιο ρήγμα στη συνέχεια, όπως έγινε ανάµεσα 
στα Λατινικά και τις ροµανικές γλώσσες. Τα Αρχαία Ελληνικά 
δεν αποτελούν ξένη γλώσσα για τον σημερινό Έλληνα, όπως 
συμβαίνει µε τα Αγγλοσαξωνικά για τον σύγχρονο Άγγλο [...]. 
Η συνέχεια τού λεξιλογικού της αποθέματος [τής Ελληνικής] 
είναι εντυπωσιακή [...]. Και παρά το γεγονός ότι υπήρξαν πολ- 
λές ανακατατάξεις τῶν μορφολογικών σχημάτων, υπήρξε και 
μεγάλη συνοχή: έτσι τα Ελληνικά αποτελούν, ακόµα και σή- 
μερα, αρκετά εμφανώς. έναν αρχαϊκό, ινδοευρωπαϊκό τύπο 
γλώσσας, όπως τα Λατινικά ή τα Ρωσσικά». 

Αν θέλαμε να χαρακτηρίσουµε γενικότερα τη δοµή τής ελ- 
ληνικής γλώσσας στην υφή και την εξέλιξή της, θα είχαµε να 
παρατηρήσουμε τα εξής: Η αρχαία ελληνική γλώσσα, τόσο 
από πλευράς δομολειτουργικής (μορφοσυντακτικών δομών 
και επικοινωνιακών λειτουργιών που επιτελούν) όσο και από 
απόψεως λεξιλογικής (δηλώσεως λεπτών και σύνθετων εννοι- 
ών τής επιστήμης, των πολιτικοκοινωνικών θεσμών και τής 
λογοτεχνίας), καλλιεργήθηκε σε ύψιστο βαθµό. Το ότι έφθα- 
σε, λ.χ., στις λεπτές δηλωτικές διακρίσεις ανάµεσα στην 
ενεργητική φωνή (που δήλωνε την ενέργεια διαπιστωτικά ή 
περιγραφικά), στη µέση φωνή (που δήλωνε το έντονο ενδια- 
φέρον τού υποκειμένου για την επιτελούμενη ενέργεια) και 
στην παθητική (µε έµφαση στην ενέργεια παρά στην πηγή 
από όπου προέρχεται) είναι απόρροια των εκφραστικών ανα- 
γκών και τής καλλιέργειας τής Ελληνικής από δημιουργούς 
µε γνώση και ευαισθησία στη γλώσσα. Το ίδιο και για την 
ανάπτυξη τής δομής και λειτουργίας τής ευκτικής τού πλαγί- 
ου λόγου, που επινοήθηκε για να δηλώνει μειωμένη (έναντι 
τής οριστικής εγκλίσεως) βεβαιότητα, όταν η δηλουμένη 
ενέργεια απομακρυνόταν από το παρόν και εξαρτάτο από 
γεγονότα τού παρελθόντος. Η δυνατότητα, ομοίως, να δηλώ- 
νονται πολύμορφα και πολυδύναμα οι αναγκαίες για την επι- 
κοινωνία αναφορές στον χρόνο, τον τρόπο, στην αιτία, στον 
σκοπό κ.λπ. (οι λεγόμενες «επιρρηµατικές σχέσεις») µέσω τού 
πλούσιου διακόσµου τῶν επιρρηµατικών μετοχών (παράλλη- 
λα προς τη χρήση επιρρηµάτων, εµπροθέτων εκφράσεων, δευ- 
τερευουσών προτάσεων κ.λπ.) συντελούσε σε απαιτητικότε- 
ρὲς μορφές προσεγμένης χρήσης τής γλώσσας, όπου η δυνα- 
τότητα περισσοτέρων επιλογών εξυπηρετούσε την ποικιλία 
τού λόγου, τον ρυθμό και την ακουστική τής φράσης και, συ- 
χνά, τη δήλωση λεπτών υφολογικών αποχρώσεων. 

Φυσικά, στην κοινωνική διαστρωμάτωση τού αρχαίου ελ- 
ληνικού κόσμου αυξημένη ευαισθησία και ευρύτερη γνώση 
τής γλώσσας διέθετε, κατά κανόνα, ο πολίτης τής πόλεως- 
κράτους µε την ανάλογη μόρφωση. Τότε η καλλιεργημένη 


γλώσσα -αντίθετα προς ό,τι συμβαίνει σήµερα-- ήταν προνό- 
μιο τῶν ελευθέρων µόνο πολιτών και μάλιστα αυτών που εἰ- 
χαν τους πόρους να εξασφαλίσουν µια εφαρμοσμένη (ρητορι- 
κή) γνώση τής γλώσσας µε κατάλληλη διδασκαλία. Ωστόσο, η 
ευρύτερη και άµεση συμμετοχή των πολιτών στα κοινά και 
στην πολιτιστική-μορφωτική δραστηριότητα τής πόλεως βοη- 
θούσε στην ανάπτυξη τού (προφορικού) πολιτικού λόγου και 
στην καλλιέργεια τής γλωσσικής τους ικανότητας. Και όσο κι 
αν είναι αληθές ότι εµείς σήµερα τον αρχαίο ελληνικό λόγο 
τον γνωρίζουμε από τα κείµενα ικανών έως προικισµένων και 
μεγάλων διανοητών, οι οποίοι είναι φυσικό να χειρίζονταν τη 
γλώσσα µε απαιτητικό τρόπο (ενώ ελάχιστα γνωρίζουμε τον 
απλό καθημερινό λόγο), εν τούτοις μπορούμε να μιλάμε για 
μιαν ιδιαίτερη καλλιέργεια τής Ελληνικής, αφού είναι γνῶ- 
στό ότι τη στάθμη µιας γλώσσας την καθορίζουν οι μεγάλοι 
συγγραφείς, που τα κείμενά τους λειτουργούν ως πρότυπα 
και ρυθμίζουν τη γενικότερη χρήση τής γλώσσας. 

Ἡ καλλιέργεια τής ελληνικής γλώσσας ακονίστηκε εν συ- 
νεχεία στο άλλο μεγάλο «γλωσσικό αμόνι», στον χώρο τής 
χριστιανικής θεολογίας και φιλολογίας, που όλο και περισ- 
σότερο εξελίχθηκε σε κύρια έκφραση τού βυζαντινού κόσμου, 
συνοδευόμενη από άλλες μορφές πνευματικής δραστηριότη- 
τας όπως, λ.χ., η γραμματική, η χρονογραφία ή η θύραθεν (πα- 
ράλληλα µε την εκκλησιαστική) ποίηση. Με τον ελληνικό 
Διαφωτισμό, εντός και εκτός Ελλάδος, η Ελληνική µετά από 
μερικούς αιώνες σιγής γνώρισε νέα καλλιέργεια, πράγμα που 
έγινε επίσης και µε τις επιτόπιες λογοτεχνίες (κρητική, κυ- 
πριακή, επτανησιακή) και, πάνω απ᾿ όλα, µε το δημοτικό τρα- 
γούδι. Με τη δημιουργία τού ελεύθερου Νεοελληνικού Κρά- 
τους νέα πνοή -παρά τη γλωσσική διαμάχη καθαρεύουσας- 
δημοτικής- δίδεται στην ελληνική γλώσσα, που γρήγορα περ- 
νάει στη φάση τού γλωσσικού εκσυγχρονισμού, αφού έχει 
προηγηθεί ο γλωσσικός καθαρισμός τής Ελληνικής (από ξε- 
νόγλωσσα -τουρκικά ιδίως και βενετσιάνικα- στοιχεία), 
ώστε να ανταποκριθεί στις απαιτήσεις τής επιστήμης, τής δι- 
οίκησης, τής εκπαίδευσης και τού Τύπου. Η ραγδαία εξέλιξη 
τής λογοτεχνίας, ιδίως τής ποίησης, συνέβαλε ουσιωδώς στην 
καλλιέργεια τής Ελληνικής, όπως -όσο και αν φανεί περίερ- 
Ύο-- η διαμάχη περί το γλωσσικό ζήτημα οδήγησε σε μιαν εὐ- 
ρύτερη και βαθύτερη ενασχόληση µε την ελληνική γλώσσα 
σε διαχρονικό επίπεδο, που και στην καλλιέργεια τής ελληνι- 
κής γλώσσας στη διπλή της παράδοση βοήθησε και, κυρίως, 
στη σπάνια για έναν λαό ευαισθητοποίηση τής πλειονότητας 
τῶν πολιτών για τα θέματα τής χρήσης τής Ελληνικής και τής 
επίσημης µορφής τής γλώσσας µας. 

Από όλα αυτά προκύπτει ότι η καλλιέργεια τής ελληνικής 
γλώσσας, γραπτής και προφορικής, συνεχίστηκε σε κυμαινό- 
µενο επίπεδο από την αρχαιότητα µέχρι τις μέρες µας, γεγο- 
νός που και την ποιότητα τής γλώσσας µας ὠφέλησε (όσο και 
αν ο γλωσσικός µας εμφύλιος γέννησε φανατισμούς και 
ακρότητες και από τα δύο µέρη) και σε µεταβολές τής Ελλη- 
νικής κατά φυσικό τρόπο οδήγησε. 


ΤΟ ΛΕΞΙΛΟΓΙΟ ΤΗΣ ΕΛΛΗΝΙΚΗΣ ΓΛΩΣΣΑΣ 


Σε ένα Λεξικό τής ελληνικής γλώσσας είναι φυσικό να ενδια- 
φέρει, περισσότερο από κάθε τι άλλο, το ζήτημα τού λεξιλο- 
γίου τής Ελληνικής, αφού οι περισσότερες λέξεις τής σηµερι- 
γής µας γλώσσας συνδέονται άµεσα ή έμμεσα µε την προέ- 
λευση, τις ιστορικές περιπέτειες και τη γλωσσική ιδεολογία 
που αναπτύχθηκε γύρω από την επίσηµη µορφή τής γλώσσας 
και το περίφημο γλωσσικό ζήτημα! 0, 

Ο χώρος τού λεξιλογίου τής Ελληνικής εμφανίζει ιδιαίτερο 
ενδιαφέρον, τόσο ὡς αδιάψευστο τεκμήριο τής συνέχειας τής 
ελληνικής γλώσσας όσο και ως «διεθνής ταυτότητα» τής 
Ελληνικής στην ευρωπαϊκή και, δι’ αυτής, στην παγκόσμια 
γλωσσική επικοινωνία, αλλά επίσης και ως πεδίο ιστορικών 


διεργασιών που σφράγισαν τη φυσιογνωμία τής νεότερης ελ- 
ληνικής γλώσσας. 

Ότι οι ελληνικές λέξεις, οι ρίζες και τα σχηµατιστικά στοι- 
χεία (προθήµατα, τέρματα, καταλήξεις) τής Ελληνικής αποτε- 
λούν μόνιμη παρακαταθήκη τής διεθνούς επιστημονικής ορο- 
λογίας αλλά και οπλοστάσιο ξένων μορφωμένων και διανο- 
ουμένων (επιστημόνων, πολιτικών, αρθρογράφων κ.ά.) που διά 
των ελληνικών λέξεων επιχειρούν να εκφραστούν πέρα των 
τετριμμένων λέξεων τής καθημερινότητας ανεβάζοντας το 
επίπεδο τής επικοινωνίας τους, είναι ευρύτερα γνωστό. Το λε- 
ξικό Γατουδος (Ῥἰοϊϊοππαίτε απ [ταπςαὶς αμ «οἰ]θρο σ. ΧΧΝΊΙ) 
προτάσσει ενδεικτικό πίνακα ελληνικών (α’ ή β’ συνθετικών) 


9. Κ. Βτοψπίηρ, Η μεσαιωνική και νέα ελληνική γλώσσα, Αθήνα: Εκδ. Παπαδήμα 1991, σ. 9 και 13. 


10. Βλ. Γ. Μπαμπινιώτη, Η γλώσσα ως αξία: Το παράδειγµα τής Ελληνικής, Αθήνα: Εκδ. Ουίεπδετα 1994, σ. 295 κ.εξ., κ.α. 

λέξεων τής Γαλλικής, για να διευκολύνει τον Τάλλο αναγνώ- 
στη: αότο-: αέτοάγπαπιίφιε, ἀβτ(ο)-: ΔΕΤΟΠΟΠ6, -αἱδίε: πενταἰρίε, 
ΑΠΙΗΤΟΡΟ-: απιπτορο]ορίε, αΓσΠέο-: ατοµέο]ορίε, -ατΟΠίε, -ατηι6: 
πιοπατομίε, πιοπάτηιε, ἀμίο-: αιοδίορταρῃίαιο, ΡἱΡΙο-: 
ΡἱΡΙοίδοιςα, Ρίο-: δἱοΙορίε κ.ο.κ. Ανατρέχοντας, εξάλλου, σε 
οποιονδήποτε «Λεξιλογικό Πίνακα» (Νοτά]50, πίνακα. (µε τη 
σημασία, ετυμολογία και χρήση) ελληνικών λέξεων τής 
Αγγλικής που οφείλει να γνωρίζει ο αγγλόφωνος μαθητῆς για 
τις επίσημες εξετάσεις τής αγγλικής γλώσσας, συναντάμε λέ- 
ἕεις όπως ἀοοιδίος, Δεδίπείο, ΑπαρμιΠεαίτο, ἀπίαροπίδη], 
ἀραϊποῖῖς, αρπογίοπι, ΔΓΟΠΙΡΕΙΑΡΟ, αφοείίο, ΘΠ΄ΟΠΟΠΙΟΙ5, 
σαίασίτορῃε, οαἰπαγεῖς, οπαοῖῖς, ερίίοπιθ, ερί]οριε, εἐρΠαΡΗ, 
ορίίπει, οραοπιοαίς, 51βπ141126, ΕΠΟΠΙΕ, ΜΟΠΙΟΗΥΠΙ, ΕΡΠ6π16Τα|, 
ου]ορἰσηῖς, οἰΠηἰς, οροταᾶ]ς, ἀπ1π65|Υ, απΗροᾶε», αρο(ρΗ)ίΠερπι, 
αροοίο[ἰς, ΔΡΟΡΙΤΟΡΗΕ, ἀρΡοίβεοδί», αρο]ορείίο, αροεα]γρίίο, 
ΑΡοετγρΠαΙΙ1 κ.λπ., κ.λπ. Σε τέτοιους γλωσσικούς πίνακες για 
τον Άγγλο μαθητή (Ὁ βρίσκουμε ετυμολογικές-σηµασιολογι- 
κές πληροφορίες για τις ελληνικές ρίζες τού τύπου: εΓβ/ατΕ 
«ΝΝΟΙΚ»: ΘΠΕΙΟΥ, ετσαίοστασγ, πιεία!]]αταγ' ου « σοοά, Νε]!, 
Βεαίβα]»: επ[ορίσε, ειρῃεπιίσπι, ειρερἰ!ς κ.ο.κ. 

Το λεξιλόγιο τής Ελληνικής αποτελεί αψευδή μάρτυρα τής 
αδιάκοπης συνέχειας τής ελληνικής γλώσσας και τού ενιαίου 
χαρακτήρα της. Κανείς Έλληνας ή ξένος (µε εξαίρεση τοὺς εἰ- 
δικούς τής ιστορίας τής ελληνικής γλώσσας) δεν µπορεί να 
διακρίνει αν µια σύγχρονη ελληνική λέξη είναι αρχαία, βυζα- 
ντινή ή νεότερη ή αν χρησιµοποιείται συνεχώς από την αρ- 
χαιότητα µέχρι σήµερα. Ποιος γνωρίζει ή αναγνωρίζει, λ.χ., 
ότι λέξεις όπως αγαπώ. αγαπητός, άγγελος, αγέλαστος, αγνός, 
άγνωστος, αγορά, άγριος, αδελφός, αθάνατος, αηδόνι, αέρας, 
αετός, αιώνας, άκλαυτος, ακούω, ακτίνα, αλάτι, αλέθω, αλεί- 
φω, αλήθεια, αλλά, άλλος, άλλοτε, άρμη, αλμυρός, αλοιφή, 
άλυτος, αλώνι. άμα, αμάξι, αρµέγω, αμπέλι, αμέτρητος, αν, 
ανεβαίνω, αναβάλλω. ανάγκη, αναλύω, αναπαύω, αναπνέω, 
αναστενάζω, ανατολή. άναρχος, αναφέρω, ανατρέχω, άνεμος, 
ανεψιός, άνδρας, ανθώ, άνθρωπος, ανάγω, άνιφτος, άνοστος, 
αντί, αντίκρυ, ἀξίνα, άξιος, άξονας, απατώ, απάτη, άπιστος, 
από κ.λπ., είναι γνήσιες οµηρικές λέξεις, που αυτούσιες ή πα- 
ρηλλαγμένες, µε την ἴδια ή καὶ διαφοροποιημένη σημασία, 
χρησιμοποιούνται από τα χρόνια τῶν οµηρικών επών μέχρι 
σήµερα; Όπως είπαµε και στην αρχή αυτού τού κειμένου, οι 
λέξεις αυτές δεν είναι ούτε αρχαίες ούτε βυζαντινές ούτε νέ- 
ες. Είναι ελληνικές. Γι’ αυτό και η έννοια τής συνέχειας προ- 
κειµένου για την ελληνική γλώσσα δεν είναι ιδεολόγηµα, αλ- 
λά απτή γλωσσική πραγματικότητα. 

Ο Γ. Χατζιδάκις σε µια κλασική µελέτη του µε τίτλο «Περὶ 
τῆς ἑνότητος τῆς ἑλληνικῆς γλώσσης»!2 απέδειξε ότι «ἐκ τῶν 
4.000 περίπου λέξεων τῆς Καινῆς Διαθήκης σχεδὸν αἱ ἡμίσει- 
αι, ἤτοι λέξεις 2.280, λέγονται καὶ σῆμερον ἔτι ἐν τῇ κοινῇ 
λαλιᾷ: τῶν δὲ λοιπῶν αἱ πλεῖσται μέν, 2.220, νοοῦνται καλῶς 
ὑπὸ πάντων τῶν Ἑλλήνων ἀναγιγνωσκόμεναι ἢ ἀκουόμεναι, 
ὀλίγαι δὲ μόνον περὶ τὰς 400 εἶναι ἀληθῶς ἀκατανόητοι ὑπὸ 
τοῦ Ἑλληνικοῦ λαοῦ». Το να χρησιμοποιεί ο σημερινός 
Έλληνας ενεργώς στον λόγο του ή να καταλαβαίνει τις λέξεις 
που χρησιμοποιούσαν οι Έλληνες τῶν κλασικών χρόνων πριν 
από 2.500 χρόνια ή τις λέξεις τής Καινής Διαθήκης (όταν συ- 
γκριτικά πρόσφατες μεταφράσεις τής Καινής Διαθήκης σε άλ- 
λες γλώσσες -Γερμανική, Ρωσική, Αγγλική κ.ἀ.-- δεν είναι κα- 
τανοητές στους σημερινούς ομιλητές τῶν αντιστοίχων γλωσ- 
σών), δείχνει την ιδιαίτερη σχέση ποὺ έχουν οἱ ομιλητές τής 
Ελληνικής µε τη γλώσσα τους λόγω τής ιστορίας της. 

Σε αυτή την εσωτερική φυσιολογική επιβίωση μεγάλου µέ- 
ρους τού αρχαίου ή παλαιότερου λεξιλογίου τής Ελληνικής 
γλώσσας στη µέχρι σήµερα διαχρονική χρήση της ήλθαν να 
προστεθούν και «έξωθεν» λεξιλογικές επεμβάσεις Ελλήνων 
λογίων, οι οποίες απετέλεσαν γλωσσικά κινήματα που οδή- 

γησαν σε αναβιώσεις χιλιάδων λέξεων τής αρχαίας, έτσι 
ώστε - πρωτόγνωρο γλωσσικό φαινόμενο αυτό- η «φυσική 
συνέχεια» να ενισχυθεί από µια, ας την πούμε, «τεχνητή συ- 
νέχεια». Αναφερόµαστε και πάλι στα επιστροφικά ή αναδρο- 
µικά κινήματα τού Αττικισμού (αρχαίου και βυζαντινού), τού 
Νεοαττικισμού (τού όψιµου Βυζαντίου), τού αρχαϊσμού (των 
χρόνων τού Νεοελληνικού Διαφωτισμού), τού κοραϊκού και 
μετακοραϊκού καθαρισμού, τού νεοαττικισμού ή αρχαϊσμού 
(τού νέου ελληνικού κράτους), καθώς και τής αυστηρής ή 
Ππιότερης φορμαλιστικής καθαρεύουσας. Όλα αυτά τα επι- 
στροφικά κινήματα, περισσότερο ή λιγότερο ιδεολογικά και 
αναγκασµένα να ανταποκριθούν στις νέες επικοινωνιακές 
ανάγκες τής γλώσσας, αναβίωσαν, μιμήθηκαν ή άντλησαν σε 
ευρεία έκταση αρχαίες ή βυζαντινές λέξεις, µε τις οποίες 
υποκατέστησαν άλλες ξένες ή εξέφρασαν νέες έννοιες. Απο: 
τέλεσμα: τα κινήματα αυτά κατάφεραν να επανασυνδέσουν 
τις νεότερες φάσεις τής Ελληνικής µε τις παλαιότερες κατά 
μοναδικό στην ιστορία των γλωσσών τρόπο (άλλη είναι η πε- 
ρίπτωση τής Εβραϊκής, που αποτελεί και αυτή μοναδικό πα- 
ράδειγµα «ανάστασης» µιας νεκρής, μη ομιλουμένης γλώσ- 
σας, τής αρχαίας Εβραϊκής τής Παλαιάς Διαθήκης, και κα- 
θιέρωσής της ὡς επίσηµης σύγχρονης γλώσσας!) Απλή ανα- 
δρομή στο Λεξικό τού Στέφανου Κουμανούδη, στη Συναγωγή 
νέων λέξεων υπό των λογίων πλασθεισών από τής Αλώσεως 
μέχρι τῶν καθ᾽ ημάς χρόνων (Αθήνα 1900) 14 δείχνει τον τερά- 
στιο όγκο τού λεξιλογίου που πλάστηκε από τους λογίους εί- 
τε από αυτούσιες αρχαίες λέξεις ή, κυρίως, από νεόπλαστες 
λέξεις που ακολουθούν τα πρότυπα τῶν αρχαίων. Ιδού µερι- 
κές νεόπλαστες λέξεις, που κανένας δεν θα μπορούσε (παρά 
μόνον από πραγµατολογικά στοιχεία) να ξεχωρίσει αν είναι 
αρχαίες ή νεότερες: δημοσιογράφος (1826), δηµοσιότης (1824), 
ἐπειγόντως (1829), ἐπετηρίς (1876), ἐπιβάρυνσις (1805), ἐπιβί- 
βασις (1871), κομματάρχης (1853), πλειοψηφία (1833), πλαι- 
σιώνω (1889), δηλητηριάζω (1876), βασίξω/-ομαι (1854), δια- 
παιδαγώγησις (1876), ἐφετεῖον (1833), λαθρεμπόριον (1809), νε- 
κροτομεῖον (1888), ἐξόντωσις (1766), ἐπιφύλαξις (1859), ὁλο- 
κληρώνω (1896), στρατών (1833), ταξινομῶ (1873), ὑπνοβάτης 
(1840), χειροκροτῶ (1856). Ο ίδιος μάλιστα ο Κουμανούδης 
έπλασε τις λέξεις ἐκδήλωσις, ἐπαρχιακός και ἐχθρότης. 

Αυτός ο «εσωτερικός δανεισμός» τής Ελληνικής από λέξεις 
ανήκουσες στη μακρά. γλωσσική της παράδοση υπήρξε η πιο 
υγιής και αποτελεσματική αντιμετώπιση ενός μείζονος κιν- 
δύνου, που απείλησε την ελληνική γλώσσα τούς τελευταίους 
αιώνες τού ξενικού ζυγού. Πρόκειται για το πλήθος τῶν ξενι- 
κών λέξεων (τουρκικών και βενετσιάνικων) που εισχώρησαν 
ελλείψει οργανωμένης παιδείας ή άλλης μορφωτικής αντι- 
στάσεως-- στο σώµα τής Ελληνικής και προκάλεσαν µια κα- 
τάσταση που ανάγκασε φωτισμένους Έλληνες όπως ο Αδα- 
μάντιος Κοραής να αναλάβουν σταυροφορία «καθαρμού» τής 
γλώσσας, προλαβαίνοντας τον κίνδυνο µιας µορφής µιγαδο- 
ποίησης (εγεοΙἰκα(ίοπ) τής Ελληνικής. Από το κίνηµα τού κα- 
θαρισμού τού Κοραή διαμορφώθηκε βαθμηδόν µια «γλωσσική 
ιδεολογία» που απετέλεσε ανασταλτικό φραγµό στην εισβολή 
των ξένων λέξεων, οδήγησε σε ευρεία υποκατάσταση τῶν ξε- 
νικών µε ελληνικές (βλ. σ. 627) και ετοίμασε το έδαφος τής 
αναζήτησης νέων όρων και λέξεων µέσα από την παρακατα- 
θήκη τής ίδιας τής ελληνικής γλώσσας. Η υπηρεσία που προ- 
σέφεραν στην ελληνική γλώσσα οι λόγιοι τῆς εποχής µε την 
εδραίωση αυτής τής «γλωσσικής ιδεολογίας» δεν έχει εκτι- 
μηθεί ακόµη στις πραγματικές της διαστάσεις. Ένα πάντως 
είναι βέβαιο: χωρίς αυτή την εκστρατεία καὶ χωρίς τον αγώ- 
να αυτής τής γλωσσικής «πρόληψης», η λεξιλογική δομή τής 
σύγχρονης Ελληνικής δεν θα διέθετε τη σηµερινή λεξιλογική 
συνοχή της. 


ΓΙ. 5. Βγοννποϊοῖη-Μ. Νείποτ, Βασίο γ/οτα]ἰοι, Ν. Υοτκ: Βαττοπ᾽5 Εἑυσαίίοπα] ϑεγἰες 1977, ραβϑῖπι. 


12. Επιστημονική Επετηρίς Πανεπιστηµίου Αθηνών 5, 1908-1909, σ. 47-151. 
13.αντ., σ. 141. 


14. Βλ. κ. Λεξικογραφικό Επίµετρο: Τα λεξικά τής Νέας Ελληνικής στο τέλος τού παρόντος Λεξικού. 

ΕΛΛΗΝΙΚΗ ΓΡΑΦΗ ΚΑΙ ΟΡΘΟΓΡΑΦΙΑ 


Συχνά µέσα στο Λεξικό, είτε στην ιστορία κάθε γράμματος εί- 
τε μιλώντας για το αλφάβητο είτε στα λ. γραφή και ορθογρα- 
φία, γίνεται λόγος για τη γραφή και την ορθογραφία τής 
γλώσσας µας. Εδώ γίνεται µια ευρύτερη, συνολική εξέταση 
τού θέματος. 

Οι Έλληνες ανήκουν στους προνομιούχους λαούς που, χρη- 
σιμοποιώντας τη γραφή, μπόρεσαν να αναπτύξουν, να διαδώ- 
σουν και να διασώσουν τον µεγάλο πολιτισμό που εδημιούρ- 
γησαν. Λαοί που δεν γνώρισαν γραφή παρέμειναν στο σκότος 
τής ιστορίας και, συχνά, αγνοείται και η ίδια τους η ύπαρξη. 
Στην Ελλάδα, αντιθέτως, χρησιμοποιήθηκαν περισσότερες από 
µία γραφές σε µια προσπάθεια των Ἑλλήνων να φτάσουν στο 
καλύτερο σύστημα γραφής, πράγμα που το πέτυχαν επινοώ- 
ντας, για πρώτη φορά στον κόσµο, την ελληνική αλφαβητική 
γραφή. Πρόκειται για την ίδια γραφή που, µε τη µορφή τού δυ- 
τικού ελληνικού (Χαλκιδικού) αλφαβήτου, εξελίχθηκε σε αυτό 
που ονομάζουμε λατινικό αλφάβητο, ένα αλφάβητο που µέσω 
τής αυτοκρατορίας τής Ρώμης και των λατινογενών (ρομανι- 
κών) εθνών και γλωσσών πέρασε σε ευρύτερη χρήση ανά τον 


κόσμο. Ας σημειωθεί ακόµη ότι το αλφάβητο που χρησιµοποι-. 


οὖμε σήµερα οι Έλληνες, ιστορικά μαρτυρείται από τον 8ο 
π.Χ. αιώνα («επιγραφή τού Διπύλου», «ποτήριον Νέστορος»), 
ενώ η ορθογραφία που χρησιμοποιούμε ανάγεται στο 400 π.Χ. 

Οι γραφές που χρησιμοποιήθηκαν στην Ελλάδα είναι: η τε- 
ρογλυφική (περ. 2000-1750 π.Χ.’ η γραμμική γραφή Α (1700- 
1400 π.Χ.’ η γραμμική γραφή Β (1400-1200 π.Χ.’ η κυπροµινω- 
ική γραφή (περ. 1500-1100 π.Χ.γ' το κυπριακό συλλαβάριο (περ. 
60-40 π.Χ. αι.)' η ελληνική αλφαβητική γραφή (πιθ. 10ο π.Χ. 
αι.-σήµερα). Από αυτές έχουν αναγνωσθεί μόνον η γραμμική 
γραφή Β και το κυπριακό συλλαβάριο. Η ιερογλυφική, η γραμ- 
μική Α και η κυπρομινωϊκή δεν έχουν αποκρυπτογραφηθεί. Η 
ελληνική αλφαβητική γραφή είναι αυτή που χρησιμοποιείται 
χωρίς διακοπή από τον 8ο π.Χ. αιώνα μέχρι σήµερα. 

Μπορεί οι Έλληνες να µην είναι αυτοί -με τα στοιχεία που 
έχουµε μέχρι σήμερα- που πρώτοι επινόησαν τη γραφή. Σου- 
μέριοι, Βαβυλώνιοι, Ασσύριοι και Χεττίτες χρησιμοποιούν τη 
σφηνοειδή γραφή (εξελιγμένη εικονογραφική γραφή) ήδη από 
το 4000 π.Χ. Οι Αιγύπτιοι χρησιμοποιούν επίσης την ιερογλυ- 
φική γραφή (λογογράµµατα και φωνογράμματα) ήδη από το 
3000 π.Χ. μέχρι τον 11ο μ.Χ. αιώνα. Το γεγονός είναι ότι ήδη τη 
2η χιλιετία οι Έλληνες µε τη γραμμική Β περνούν σε µια συλ- 
λαβογραφική γραφή, που είναι µια πρώτη µορφή φωνολογικής 
γραφής, αφού στηρίζεται στη συλλαβή. Κάθε γράμμα είναι 
και μία συλλαβή, όχι ένας φθόγγος. Ότι πρόκειται για ένα ατε- 
λές αλφάβητο (αφού ο αριθµός των δυνατών συλλαβών µιας 
γλώσσας είναι ως προϊόν συνδυασμών τεράστιος!) δεν υπάρ- 
χει αμφιβολία. Περί τα 90 συλλαβογράμματα χρησιμοποιήθη- 
καν µε πολλαπλή το καθένα φωνητική αξία (το συλλαβόγραμ- 
μα ῥ δηλώνει τα πε-πη, βε-βη, φε-φη και πει-πηι, βει-βηι, φει- 
φηι, δηλαδή 12 συλλαβές-αναγνώσεις), πράγμα που γεννά δυ- 
σχέρειες στην ανάγνωση. 

Έτσι, από το 1200 π.Χ. παύει να μαρτυρείται η γραμμική 
γραφή Β. Η ατελής γραμμική γραφή Β εγκαταλείπεται κάποτε 
πριν από τον 8ο π.Χ. αιώνα για µιαν οικονοµικότερη και δη- 
λωτικότερη «οιονεί συλλαβογραφική» γραφή, αφού είναι µια 
γραφή που δηλώνει µόνο τα σύμφωνα, αφήνοντας --όπως συµ- 
βαίνει μέχρι σήμερα στις σηµιτικές γραφές-- να εικάσει ο 
αναγνώστης μόνος του τα παραλειπόμενα φωνήεντα. Οι 
Έλληνες, γύρω στον 100 π.Χ. αιώνα, παίρνουν από τους Φοί- 
νικες αυτή την (οικονομικότερη τής συλλαβογραφικής) συμ- 
φωνογραφική γραφή. Αλλά δεν στέκονται σ᾽ αυτό. Επινοούν 
για πρώτη φορά στην ιστορία τής γραφής τη δήλωση των φῶ- 
γηέντων, αυτών δηλαδή που αποτελούν τη βάση τής συλλα- 
βής και τής γλώσσας γενικότερα. Επινοούν ακόµη µερικά 
σύμφωνα που χρειάζονται στην Ελληνική και φτάνουν έτσι 


στη δημιουργία τής πρώτης πραγματικά αλφαβητικής γρα- 
φής, τού πρώτου αλφαβήτου. όπου κάθε γράμμα δηλώνει και 
έναν φθόγγο (για οικονομία δεν χρησιμοποιούν από την αρχή 
διαφορετική δήλωση για κάθε είδος φωνήεντος, έτσι το Ε δη- 
λώνει αρχικά και το ε και το η, το Ο και το ο καὶ το ὦ, ενώ 
ποτέ δεν δήλωσαν µε διαφορετικό γράμμα τη διαφορά µα- 
κρού και βραχέος α, μακρού και βραχέος τ, μακρού και βρα- 
χέος υ, γιατί έτσι θα δημιουργούνταν πλήθος νέων γραμμάτων 
για τα φωνήεντα). Η επινόηση αυτή, καθόλου αυτονόητη, κά- 
νει ώστε το αλφάβητο να αναγνωρίζεται διεθνώς ὡς ελληνι- 
κή δημιουργία, όσο και αν την πρώτη ύλη δανείστηκαν οι 
Έλληνες από άλλους. Όλοι ανεξαιρέτως οι ειδικοί ερευνητές 
τής ιστορίας τής γραφής’”, συμφωνούν ότι ὡς πρώτη ύλη τού 
ελληνικού αλφαβήτου χρησίµευσε το βορειοσηµιτικό συμφώ- 
νογραφικό αλφάβητο. Επί τού θέµατος αυτού δεν διαφωνεί 
κανείς. Το θέµα επί τού οποίου υπάρχει πλήθος αλληλοσυ- 
γκρουομένων θεωριών είναι η προέλευση και η δημιουργία 
τού ίδιου τού φοινικικού συμφωνογραφικού συστήματος, το 
οποίο ανάγεται στο πρωτοχαναανικό αλφάβητο τού 1700 
π.Χ.Ιό Άλλοι το ανάγουν στην αιγυπτιακή και σιναϊτική γρα- 
φή, άλλοι στη σουμεριακή, τη βαβυλωνιακή ή την ασσυριακή 
γραφή, άλλοι το συνδέουν µε το κυπριακό συλλαβάριο, άλλοι 
µε τη χεττιτική ιερογλυφική, την ιδεογραφική θεωρία ή µε 
την ουγκαριτική σφηνοειδή γραφή, ο Ἐναπς το συνδέει µε τις 
µινωικές γραφές (ΠΙερογλυφικά και Γραμμική Α), άλλοι µε την 
«ψευδοϊερογλυφική» τής Βίβλου. άλλοι µε τη θεωρία των 
προϊστορικών γεωμετρικών σημείων και άλλοι µε άλλες αρ- 
χαιότερες γραφές. Μέσα στον κυκεώνα όλων αυτών των υπο- 
θέσεων, εικασιών και θεωριών για την προέλευση τού σημι- 
τικού αλφαβήτου, μπορούμε να δεχθούμε µια έμμεση έστω 
επίδραση των κρητικών γραφών -από κοινού µε άλλες Ίρα- 
φές- στο σηµιτικό αλφάβητο. Η άποψη τού καθηγητή Ρ. Ρἱ- 
τἶπρετ 17, ενός από τους εγκυρότερους μελετητές τού αλφαβή- 
του, φαίνεται να βρίσκεται εγγύτερα στην πραγματικότητα. Ο 
Ῥἱτίπρετ υποστηρίζει ότι το σηµιτικό σύστημα γραφής επι- 
νοήθηκε μεν και καλλιεργήθηκε στην Παλαιστίνη και τη Συ- 
ρία, αλλά δέχθηκε και επιδράσεις παλαιοτέρων συστημάτων 
«τού αιγυπτιακού, τού σφηνοειδούς, τού κρητικού και ίσως 
και τῶν προϊστορικών γεωμετρικών σημείων. Είναι απίθανο 
να µην προηγήθηκαν των επινοητών τής σημιτικής γραφής 
άλλοι, όπως είναι εξαιρετικά απίθανο ότι ένα αλφάβητο που 
επινοήθηκε στην Παλαιστίνη ή στη Συρία τη 2η π.Χ. χιλιετία 
έμεινε ανεπηρέαστο από τις γραφές τής Αιγύπτου, τής Βαβυ- 
λωνίας ή τής Κρήτης [...]. Και η σύλληψη τής συμφωνογραφι- 
κής γραφής και η αρχή τής ακροφωνίας (αν ίσχυε στο πρω- 
τοσηµιτικό αλφάβητο) µπορεί να είναι δάνεια από την Αίγυ- 
πτο. Ίχνη τής επιδράσεως τής βαβυλωνιακής γραφής μπορούν 
να διαπιστωθούν στις ονομασίες ορισμένων γραμμάτων. Η 
επίδραση τής κρητικής γραφής και μερικών προϊστορικών γε- 
ὠμετρικών σημείων µπορεί να είναι καθαρώς εξωτερική, να 
επέδρασαν δηλαδή μόνο στη μορφή ορισμένων γραμμάτων. 
Άλλα αλφαβητικά σηµεία µπορεί να βγήκαν µέσα από συµ- 
βατικά σύμβολα και μπορούμε ακόµη να υποθέσουμε ότι 
αποτελούσαν κυρίως αυθαίρετες επινοήσεις». 

Από όσα είπαµε προκύπτουν τα εξής: α) Οι Έλληνες είναι 
οι πραγματικοί δημιουργοί τού πρώτου στον κόσµο αλφαβή- 
του, τού ελληνικού αλφαβήτου: β) την πρώτη ύλη (έναν αριθ- 
μό γραμμάτων, σχήμα γραμμάτων, ονομασία) την πήραν οι 
Έλληνες από τη βορειοσηµιτική συμφωνογραφική γραφή, 
ὡστόσο δεν έμειναν παθητικά προσκολλημένοι σε αυτήν, αλ- 
λά εδημιούργησαν µέσα και πέρα από αυτήν το πρώτο πραγ- 
ματικό αλφάβητο, που από αυτούς πέρασε --διά τής λατινι- 
κής του μορφής, που, όπως είπαμε, είναι ελληνική-- σε ολό- 
κληρο τον κόσμο: γ) η προέλευση τού βορειοσημιτικού συμ- 
φωνογραφικού συστήματος είναι εξαιρετικά αμφίβολη. Ανά- 

µεσα στις επιδράσεις που έχει δεχθεί, πιθανότατα επηρεά- 
στηκε και από τις µινωικές γραφές, μολονότι τόσο τα ιερο- 
γλυφικά όσο και η γραμμική γραφή Α δεν έχουν αναγνωσθεί 
και -κατά τις γνώμες πολλών μελετητών και τού ίδιου τού 


Η ΕΛΛΗΝΙΚΗ ΓΛΩΣΣΑ 


Έναῃς-- μάλλον δεν περιέχουν ελληνική γλώσσα [διαφορετική 
είναι η εκτίμηση τού γράφοντος για τη γλώσσα τής γραμμι- 
κής γραφής Α (βλ. ανωτ. «Περίοδοι ιστορίας τής ελληνικής 
γλώσσας»)]. 


ΓΛΩΣΣΙΚΟ ΖΗΤΗΜΑΊ8 


Το γνωστό ζήτημα « καθαρεύουσα-δημοτική», που ταλάνισε 
τον τόπο µας τους τελευταίους αιώνες, είναι φυσικό να έχει 
επηρεάσει όλη την ελληνική γλώσσα, ιδιαίτερα δε το λεξιλό- 
γιο που αποθησαυρίζεται στα Λεξικά. Μια σύντομη θεώρηση 
τού γλωσσικού ζητήματος δείχνει τα στάδια από τα οποία πέ- 
ρασε η σηµερινή µορφή τής γλώσσας µας. 

Ο γλωσσικός διχασµός τής ελληνικής γλώσσας, που έμελλε 
τους τελευταίους δύο αιώνες να εξελιχθεί σε «γλωσσικό εμ- 
φύλιο», ξεκινάει μεν τον 1ο π.Χ. αιώνα µε το κίνημα τού Αττι- 
κισμού, αλλά δεν παίρνει τη μορφή τού διχαστικού γλὠσσι- 
κού µας ζητήματος πριν από τον 190 αιώνα. Μέχρι τότε (µε 
μεμονωμένες εξαιρέσεις ποὺ εμφανίζονται ήδη από τον 160 
αιώνα µε τον Νικόλαο Σοφιανό, τον Αγάπιο Λάνδο, τον Δ. Κα- 
ταρτζή κ.ά.) η διπλή γλωσσική παράδοση, ο λόγιος γραπτός 
λόγος και η απλούστερη προφορική γλώσσα συνυπάρχουν 
χωρίς ανταγωνισμούς καὶ διαμάχες εκ μέρους τῶν ομιλητών 
τής Ελληνικής. Το γλωσσικό ζήτημα ξεκινάει, στην πράξη, 
στα τέλη τού 18ου αιώνα από τη διαμάχη τού Ευγένιου Βούλ- 
γαρι (1716-1806) µε τον Ιώσηπο Μοισιόδακα (1725-1800) --ο τε- 
λευταίος υποστήριξε την απλούστερη γλώσσα, γεγονός για το 
οποίο δέχθηκε επίθεση από τον Βούλγαρι. Εδραιώνεται µε τη 
διαμάχη τού Αδ. Κοραή (1748-1833) µε τον Παναγ. Κοδρικά 
(1762-1827) -ο Κοραής υποστήριξε τα δικαιώµατα τής κοινής 
γλώσσας, ενώ ο Κοδρικάς τάχθηκε υπέρ τής λόγιας φαναριώ- 
τικης γλωσσικής παράδοσης. Φουντώνει µε τις αντιμαχόµε- 
νες απόψεις τού Ρήγα. τού Χριστόπουλου, τού Βηλαρά καὶ 
τού Σολωμού προς τους Σούτσους και τους λοιπούς Φανα- 
ριώτες. Κορυφώνεται µε τη διαμάχη τού Ψυχάρη και τῶν Ῥυ- 
χαριστών µε τον Χατζιδάκι και τους υποστηρικτές τής λόγιας 
παράδοσης. Με τα Ευαγγελιακά (1901) και τα Ορεστειακά 
(1903) ο γλωσσικός διχασμός γίνεται «γλωσσικός εμφύλιος» 
και φθάνει στο να χυθεί ακόµη καὶ αίμα. 

Το ζητούμενο ήταν, πάντοτε, η καθιέρωση τής δημοτικῆς ὡς 
επίσηµης γλώσσας, που θα διδάσκεται στο Σχολείο, θα χρησι- 
μοποιείται στη Διοίκηση καὶ την Επιστήμη και θα αποτελεί 
την επίσημη προφορική και γραπτή έκφραση τού Έθνους. Το 
θέµα απασχολεί αρχικά τους λογίους τού Διαφωτισμού µε 
ηγετική µορφή τον Αδαμάντιο Κοραή, οι οποίοι πρώτοι σύνει- 
δητοποιούν ότι το Γένος δεν µπορεί να μορφωθεί, για να διεκ- 
δικήσει την ελευθερία του, χωρίς να φτάσει στην Παιδεία µέ- 
σα από τη μητρική γλώσσα που μιλάει. Οι περισσότεροι αγῶ- 
νιστές για την παιδεία τού υπόδουλου Τένους υποστηρίζουν 
την κοινή Ελληνική, την απλούστερη προφορική γλώσσα 
(Άνθιμος Γαζής, Κωνσταντίνος Κούμας, Θεόκλητος Φαρμακί- 
δης, Κωνσταντίνος Βαρδαλάχος, Βενιαμίν ο Λέσβιος, Θεόφι- 
λος Καΐρης κ.ά.). Ωστόσο, υπάρχουν και λόγιοι που αντιτίθε- 
νται στις θέσεις τού Κοραή (Νεόφυτος Δούκας, Στέφανος Κομ- 
μητάς κ.ά.). Για άλλον λόγο, ὡς υπερασπιστές µιας ακραιφ- 
νούς, καθαρά λαϊκής δημοτικής, αντιτίθενται στη διδασκαλία 
τού Κοραή και ο Χριστόπουλος, ο Βηλαράς και ο Σολωμός. 
Σημείο τής αντίθεσης είναι ο «καθαρισμός» και η «διόρθω- 
ση» τής γλώσσας που προτείνει ο Κοραής, µέσα στον οποίον 
περιλαμβάνει και απομάκρυνση λέξεων και τύπων τής «χυ- 
δαίας», τής λαϊκής δηλαδή γλώσσας. 

Η διαμάχη οξύνεται µε την εμφάνιση τού Ψυχάρη (1854- 
1929). Με τον Ψυχάρη η δημοτική βρίσκει τον πρώτο επιστή- 
μονα γλωσσολόγο υπερασπιστή της, που επιχειρηματολογεί 
επιστημονικά. Συγχρόνως αναπτύσσει µια πρωτοφανή µαχη- 
τικότητα και αναλαμβάνει σχεδόν αποστολικό και «σωτηριο- 
λογικό» έργο, για να επικρατήσει η φυσική γλώσσα τῶν 


Ελλήνων. Η διδασκαλία και το παράδειγμά του εμπνέουν καὶ 
κινητοποιούν πολλούς Έλληνες: καλλιτέχνες, διανοουμένους, 
φοιτητές, επιστήμονες, απλούς ανθρώπους. Το ζήτημα τής 
γλώσσας μπαίνει στην πρώτη φάση του, στην ηρωική-μαχη- 
τική περίοδο τού Δημοτικισμού (1888-1917). Στον Ψυχάρη πα- 
ραστέκονται γνωστά ονόματα τού παλαιότερου δηµοτικι- 
σμού, όπως ο Πάλλης, ο Βλαστός, ο Εφταλιώτης, ο Ίων Δρα- 
γούμης, ο Ταγκόπουλος κ.ά., που περισσότερο ή λιγότερο συμ- 
μερίζονται τις, ακραίες συχνά, απόψεις τού Ψυχάρη. 

Ο Ἐλευθέριος Βενιζέλος (1864-1936), για να κατασιγάσει 
προσωρινώς τα πνεύματα και την οξύτητα που είχε δηµιουρ- 
γηθεί περί το γλωσσικό στις αρχές τού 20ού αιώνα και για 
να εξασφαλίσει οµοψυχία και ήπιο κλίμα κατά την προετοι- 
μασία των βαλκανικών πολέμων μετά την ταπείνωση τού 
1897, καθιερώνει συνταγματικά (για πρώτη φορά) ὡς επίσημη 
γλώσσα τού κράτους την απλή καθαρεύουσα (Σύνταγμα: 1911: 
«Ἐπίσημος γλῶσσα τοῦ κράτους εἶναι ἐκείνη εἰς τὴν ὁποίαν 
συντάσσονται τὸ πολίτευμα καὶ τῆς ἑλληνικῆς ἐκκλησίας 
τὰ κείμενα. Πᾶσα πρὸς παραφθορὰν αὐτῆς ἐπέμβασις ἆπα- 
γορεύεται»). 

Ο Δημοτικισμός ανασυντάσσεται και αλλάζει τακτική. 
Επιβεβαιώνεται η αντίληψη ότι η μόνη οδός για την προώθη- 
ση τής δημοτικής γλώσσας είναι να διδαχθεί στο σχολείο. 
Έτσι γεννάται ο Εκπαιδευτικός Δημοτικισμός, µε την ἵδρυση 
τού Εκπαιδευτικού Ομίλου (1910) και, κυρίως, µε τη δραστη- 
ριότητα που αναπτύσσει µέσα από το Δελτίο τού Εκπαιδευτι- 
κού Ομίλου (1912), του οποίου τη διεύθυνση αναλαμβάνει 
ένας μετριοπαθής γλωσσολόγος, ο Μανόλης Τριανταφυλλίδης 
(1883-1959). Με τους αγώνες τού Εκπαιδευτικού Ομίλου, πα- 
ράλληλα προς τη δραστηριότητα τού Ψυχάρη και τῶν «σκλη- 
ρών» δημοτικιστών που συσπειρώνονται στον Νουμά (περιο- 
δικό που υποστήριζε τον Ψυχάρη), επιτυγχάνεται να διδαχθεί 
για πρώτη φορά στις πρώτες τάξεις τού δημοτικού σχολείου 
η δημοτική γλώσσα. Αυτό γίνεται το 1917 επί Ελευθερίου Βε- 
νιζέλου από την Επιτροπή που ορίζεται στο Υπουργείο Παι- 
δείας, για να εποπτεύσει τη γλωσσοεκπαιδευτική μεταρρύθ- 
µιση. Μέλη τής Επιτροπής: ο Μανόλης Τριανταφυλλίδης, ο 
Αλέξανδρος Δελμούζος (1880-1956) και ο Δημήτριος Γληνός 
(1882-1943). Έτσι από το 1917 περνάμε στον Κρατικό Δημοτι- 
κισµό, όπως τον ονομάζει ο Τριανταφυλλίδης, µε αλλεπάλλη- 
λες γλωσσοεκπαιδευτικές μεταρρυθμίσεις (ανάλογα µε τις 
εκάστοτε κυβερνήσεις), που εναλλάσσουν στη γλωσσική δι- 
δασκαλία τού σχολείου (κυρίως τού δημοτικού) την καθα- 
ρεύουσα καὶ τη δημοτική. 

Στον αγώνα για την επικράτηση τής δημοτικής μέσα από 
την Εκπαίδευση καθοριστικό ρόλο παίζει η στάση τού Μανό- 
λη Τριανταφυλλίδη. Με τη μετριοπάθεια και την τακτική του 
να δεχθεί στον κορμό τής δημοτικής τα ζωντανά λόγια στοι- 
χεία και να µην προκαλεί µε ακραίες ρυθµιστικές τοποθετή- 
σεις, όπως έκανε ο Ῥυχάρης, πυκνώνει τις τάξεις των Όπο- 
στηρικτών τής δημοτικής. Παράλληλα επιδίδεται στη δηµι- 
ουργία έργου υποδομής, στη σύνταξη (μαζί µε µια Επιτροπή 
που ορίστηκε επί Μεταξά το 1938) τής πρώτης Γραμματικής 
τής Δημοτικής, τής «Κρατικής Γραμματικής», όπως είναι γνῶ- 
στή, που εκδόθηκε το 1941. Ο Ψυχάρης και οἱ σκληροί δηµο- 
τικιστές κατηγορούν τον Τριανταφυλλίδη και τα μέλη τού 
Εκπαιδευτικού Ομίλου για «συμβιβασμό» και ανεπίτρεπτες 
υποχωρήσεις. Ωστόσο, τα πράγματα δείχνουν ότι η τακτική 
που ακολουθήθηκε τότε άνοιξε τον δρόμο για την πρόοδο και 
την καθιέρωση τής δημοτικής 35 χρόνια αργότερα (το 1976). Ο 

θώς και τα ΣΧΟΛΙΑ στα λ. γλωσσικός (λωσσικό ζήτημα) και γλωσσαμύντορας τού παρόντος Λεξικού. 


΄ 


Η ΕΛΛΗΝΙΚΗ ΓΛΩΣΣΑ 


Τριανταφυλλίδης και άλλοι δηµοτικιστές απέδειξαν πως τα 
λεγόμενα ότι η δημοτική δεν έχει γραμματική και γι’ αυτό δεν 
µπορεί να διδαχθεί ή ότι είναι ακατάλληλη για τον επιστηµο- 
νικό λόγο κ.τ.ό. δεν ευσταθούν. Με πολλούς αγώνες και µε την 
παραγωγή μεγάλου υποστηρικτικού έργου οδήγησαν στην 
επικράτηση τής δημοτικής. Η μετριοπάθεια τού Τριανταφιυλ- 
λίδη συμπλήρωσε τη µαχητικότητα τού Ψυχάρη. 

Στη δίνη, όµως, τού γλωσσικού και στις οξείες αντιθέσεις 
που δημιουργήθηκαν, ξεχάστηκε ή αμαυρώθηκε η συμβολή 
και η εν γένει παρουσία μερικών μεγάλων μορφών, που συνέ- 
βαλαν ουσιαστικά στην προβολή και την επιστημονική σπου- 
δή τής δημοτικής γλώσσας και, µέσα από αυτή, στην προώ- 
θηση τής προφορικής γλωσσικής παράδοσης. Πρόκειται για 
τις μορφές τού Αδαµάντιου Κοραή, τού Γ. Χατζιδάκι και τού 
Αχιλλέα Τζάρτζανου. Χωρίς το κύρος, τη βαρύτητα και τους 
αγώνες τού Αδ. Κοραή, για να βγει η κοινή γλώσσα από την 
αφάνεια και να περάσει στο προσκήνιο, είναι άγνωστο ποια 
θα ήταν η τύχη της σήµερα. Χωρίς, εξάλλου, το επιστημονικό 
έργο τού Γ. Χατζιδάκι, οι γνώσεις µας για τη δημοτική θα βρί- 
σκονταν για δεκαετίες σε εµπειρικό επίπεδο και στο σκότος 
πολλαπλών πλανών και παρεξηγήσεων, τις οποίες διέλυσε η 
επιστημονική οξύνοια τού μεγάλου γλωσσολόγου. Το ότι δεν 
προσέθεσε ο Χατζιδάκις το κύρος και τις γνώσεις του στην 
καθιέρωση τής δημοτικής ὡς επίσημης γλώσσας είναι η αδύ- 
νατη πλευρά αυτού τού επιστημονικού κολοσσού, που µπορεί 
μόνο να ερμηνευθεί από την πεποίθησή του ότι η δημοτική 
δεν ήταν ακόµη ώριμη στην εποχή του να παίξει τον ρόλο τής 
επίσημης γραφομένης γλώσσας. Τέλος, χωρίς την αποτύπωση 
τής νεοελληνικής σύνταξης από τη σοφία τού Αχιλλέα Τζάρ- 
τζανου, θα στερούμαστε για πολύ καιρό αυτό το αγκωνάρι 
τού νεοελληνικού λόγου. 

Ὁ νόμος 309/1976 «Περί οργανώσεως και διοικήσεως τής Γε- 
νικής Εκπαιδεύσεως» τής μεταδικτατορικής Κυβερνήσεως 
τού Κ. Καραμανλή επισηµοποίησε τη χρήση τής δημοτικής 
γλώσσας στην Εκπαίδευση: «Γλῶσσα διδασκαλίας, ἀντικεί- 
μενον διδασκαλίας καὶ γλῶσσα τῶν διδακτικῶν βιβλίων εἰς 
ὅλας τὰς βαθμίδας τῆς Γεν. Ἐκπαιδεύσεως εἶναι ἀπὸ τοῦ 

σχολικοῦ ἔτους 1976-1977 ἢ Νεοελληνική. Ὡς Νεοελληνικὴ 
γλῶσσα νοεῖται ἢ διαμορφωθεῖσα εἰς πανελλήνιον ἐκφρα- 
στικὸν ὄργανον ὑπὸ τοῦ ἑλληνικοῦ λαοῦ καὶ τῶν δοκίμων 
συγγραφέων τοῦ ἔθνους Δημοτική, συντεταγμένη ἄνευ ἰδιω- 
ματισμῶν καὶ ἀκροτήτων». Μετά την Εκπαίδευση η χρήση 
τής δημοτικῆς επεκτάθηκε στη δημόσια διοίκηση, σήμερα δε 
είναι η κρατούσα γραπτή και προφορική έκφραση των Ελλή- 
νῶν. Με Προεδρικό Διάταγμα τής Κυβερνήσεως Ανδρέα Πα- 
πανδρέου (Π.Δ. 207/1982) καθιερώθηκε και η χρήση τού µονο- 
τονικού συστήματος γραφής (κατάργηση τής διάκρισης τῶν 
τόνων και χρησιμοποίηση ενός μόνον τονικού σημείου, που 
δηλώνει τη θέση τού τόνου στη λέξη). Και το θέμα αυτό είχε 
μακρά προϊστορία µέσα κυρίως στο πλαίσιο τού γλωσσικού 
ζητήματος, αφού πολύ νωρίς υποστηρίχθηκε η ανάγκη απλο- 
ποίησης τού τονικού συστήματος µε εφαρμογή τού µονοτονι- 
κού. Ενίοτε, μάλιστα, το θέµα συνδέθηκε, όλως εσφαλμένως, 
και µε αστήρικτες προτάσεις φωνητικής γραφής, αντικατα- 
στάσεως δηλαδή τού ελληνικού µε το λατινικό αλφάβητο για 
λόγους απλογραφήσεως. 

Έτσι, έστω και απότοµα και εσπευσμένα, δηλαδή χωρίς την 
απαραίτητη υποδομή και προετοιμασία (σύνταξη νέας γραμ- 
ματικής, συντακτικού, λεξικού, κατάλληλων σχολικών βι- 
βλίων), λύθηκε οριστικά από την Πολιτεία το γλωσσικό ζήτη- 
μα που ταλάνισε επί αιώνες τον τόπο. Βεβαίως, η βιαστική 
επίλυση τού μεγάλου αυτού θέματος γέννησε στη θέση τού 
γλωσσικού ζητήματος ένα μεγάλο γλωσσικό πρόβλημα, ένα 
πρόβλημα ποιότητας στη χρήση τῆς Νεοελληνικής. Το πρό- 
βλημα. όµως αυτό µπορεί να ξεπεραστεί µε κατάλληλη διδα- 
σκαλία τής γλώσσας στο σχολείο, καθώς και µε ενηµέρωση 
και ευαισθητοποίηση των Ἑλλήνων σε µια πιο προσεγμένη 
χρήση τής γλώσσας. Η νεοελληνική γλώσσα, όταν δεν αντι- 
μετωπίζεται στενά και μικρόψυχα σε σχέση µε τις λόγιες κα- 
ταβολές της, έχει τη δύναμη µιας μακραίωνης προφορικής 
και γραπτής καλλιέργειας, δηλαδή το μεγαλύτερο προνόμιο 
που µπορεί να διαθέτει µια σύγχρονη γλώσσα. 


Τ.Μ. 

ΤΟ ΛΕΞΙΚΟ ΤΗΣ ΝΕΑΣ ΕΛΛΗΝΙΚΗΣ ΓΛΩΣΣΑΣ 


-- Καρπός τής επιστημονικής γνώσης και πείρας τού 
Γ. Μπαμπινιώτη, καθηγητή τής Γλωσσολογίας στη Φιλο- 


σοφική Σχολή τού Πανεπιστηµίου Αθηνών. ---....'........''............. 


--Το λεξικό που διαθάΖεται και λύνει τις απορίες τού 
αναγνώστη. Ὑπερθαίνει κατά πολύ τον τύπο ενός συνη- 
θισµένου λεξικού, µε χρήσιμες γλωσσικές πληροφορίες 
που για πρώτη φορά περιλαμθάνονται σε ελληνικό Λε-- 
ξικό. Πρόκειται για ειδικά Σχόλια και εποπτικούς Πί- 
νακες που εξηγούν τη σωστή χρήση, τις σημασίες, την 
ορθογραφία, την ιστορία κ.λπ. των λέξεων τής ελληνικής. 
γλώσσας. ο -------- τ 


ΦΤο αν που δίνει την ετυμολογία όλων των λέξεων 
τής Νέας Ελληνικής (συµπεριλαμθανομένων των τοπω- 
νυμίων, ανθρωπωνυµίων κ.λπ.), µε ετυµρλόψηση καὶ τῶν 
λέξεων που προέρχονται από την αρχαία γλώσσα. 


“Το εγκυρότερο λεξικό τής γλώσσας µας, συντεταγµένο 
από ειδικούς (γλωσσολόγους), σύμφωνα µε τις αρχές 
και τις μεθόδους τής σύγχρονης επιστημονικής Λεξικο- 
γραφίας και µε αξιοποίηση τού υλικού τού Γλωσσικού 
Αρχείου τού Σπουδαστηρίου Γλωσσολογίας τού Πανε- 
πιστημίου Αθηνών. 


“Το λεξικό µετον μεγαλύτερο πλούτο λέξεων, φράσεων, 
σημασιών και χρήσεων τής σύγχρονης γλώσσας, απα- 
ραίτητο σε κάθε Έλληνα: μαθητή, φοιτητή, επαγγεἈμα- 

------. -. τία, επιστήμονα και γενικά σε κάθε ενδιαφερόμενο γα 


--την ελληνική γλώσσα. 

